మీకు అదిరిపోయేలా డ్రెస్ వేసుకోవడంతో పాటు అదిరిపోయేలా డాన్స్ వేయడం కూడా వచ్చనుకుంటున్నా.
అది తెలియాలంటే, ఒకే ఒక్క దారి ఉంది.
మీరు గాల్లో గిరగిరా తిరిగే స్టెప్ వేయగలరా?
అది అడగాలంటారా?
నేనెవరో మీకు తెలీదా?
తెలీదు.
కానీ, తెలుసుకోవాలనుకుంటున్నా.
మీరు నన్ను పట్టుకోవాలని కాకుండా, నా హృదయాన్ని
కొల్లగొట్టాలని వచ్చి ఉంటే చాలా బాగుండేది, ఎజెంట్ ఆర్గైల్.
గిరగిరా తిప్పి పట్టుకోవాలనుకున్నావు, కానీ నువ్వే నాకు చిక్కావు.
ఆఖరి కోరిక ఏమైనా ఉందా?
చిన్న సాయం ఏమైనా చేయగలవా, కీరా?
కీరా ఎవరు?
స్టీవ్ జాబ్స్ అంతటి గొప్ప వ్యక్తి కాగల సత్తా ఉన్నా, ఇతడిని కాపాడటంతోనే సరిపెట్టుకుంటున్న అమ్మాయే కీరా.
ఇదిగో సాయం చేస్తున్నా.
గ్రీస్
లిఫ్ట్ కావాలా?
లెగ్రాంజ్ నన్ను గుర్తు పట్టేసింది. నేనెవరో తనకి బాగా తెలుసు.
అయితే, ఇక్కడి నుండి వెళ్లిపోదాం పద.
కీరా!
కీరాకి బులెట్ తగిలింది. స్పృహ కోల్పోయింది.
వైద్య బృందాన్ని పంపిస్తున్నా.
నీ దృష్టి అంతా లక్ష్యం మీదనే పెట్టు, ఆర్గైల్.
లేదు, నేను తనని కాపాడగలను.
తనని కాపాడే పని వైద్య బృందం చేస్తుంది. నీ పని నువ్వు చేయి.
ఇది నీకు నేను ఇచ్చే ఆదేశం.
వయట్, తను నా నుండి తప్పించుకుంది.
నువ్వు ఏం చేస్తున్నావు?
నేను రుచికరమైన గ్రీక్ కాఫీని తనివితీరా ఆస్వాదించబోతున్నా.
సరే, ఆ పని త్వరగా కానివ్వు.
తను నువ్వు ఉన్న చోటు వైపే వస్తోంది.
శాంతించు.
నీకు బాధ తెప్పించే విషయం చెప్పనా,
ఈ దీవి నుండి బయటకు వెళ్లాలంటే, ఈ దారి తప్ప ఇంకో దారి లేదు.
మంచి వార్త ఏంటో చెప్పనా?
ఈ రెస్టారెంటులో చేసే కారిడోపిటా కేకు కత్తిలా ఉంటుంది.
ఇది నీకు నచ్చుతుందనే ఆశిస్తున్నా.
ఎందుకంటే, ఈ భూమ్మీద నువ్వు తినే చివరి ఆహారం ఇదే,
మేము వస్తున్నామని నీకు ఎవరు చెప్పారో చెప్తే, అప్పుడు నిన్ను చంపకుండా వదిలేస్తాం.
ఎవరు?
సమాధానం చెప్పకపోతే,
నా కాఫీకి పట్టిన గతే నీకు కూడా పడుతుంది.
నీ పుణ్యమా అని నా కాఫీ చల్లగా అయిపోయి నాశనమైపోయింది.
ఫోన్ ఇవ్వు.
రెటీనా స్కాన్ గుర్తించడం సఫలమైంది
చెప్పాలంటే, మనిద్దరి మధ్య పెద్ద తేడా ఏమీ లేదు.
నువ్వు తీవ్రవాదివి.
మరైతే నిన్ను ఏమని పిలవాలి, ఏజెంట్ ఆర్గైల్?
ఆర్గైల్.
డైరెక్టర్ ఫౌలర్ అప్రమత్తంగా ఉండు, లెగ్రాంజ్.
నీ కొత్త ఆదేశాలు త్వరలోనే పంపిస్తాను.
ముఖ్యమైన విషయం, లెగ్రాంజ్,
ఏజెంట్ ఆర్గైల్ ఇప్పుడు నువ్వు ఉన్న చోటుకే వస్తున్నాడు.
మనిద్దరి యజమాని ఒకరే అని తేలింది.
ఆర్గైల్, వయట్, మీ మిషన్ ని పూర్తి చేసి, స్థావరానికి తిరిగి వచ్చేయండి.
ఆర్గైల్.
నీ ఫీడ్ ని కట్ చేసేయ్.
నిదానంగా, జాగ్రత్తగా ఆలోచించు.
నీ బుర్రని వాడు.
తను చెప్పేవన్నీ నమ్మకు...
ఇప్పుడు మనకి ఎవరి సపోర్ట్ లేదు.
డైరెక్టరేట్ తప్పక మన వెంట పడుతుంది.
- కనుక మనం కమ్యూనికేషనే కాక అన్నీ కట్ చేయాలి. - "'కమ్యూనికేషనే కాక అన్నీ కట్ చేయాలి.'
- పూర్తిగా. - 'పూర్తిగా.'
- మనం ఒకరినొకరం నమ్మాలి... - 'మనం ఒకరినొకరం నమ్మాలి, ఇంకెవరినీ నమ్మకూడదు.'
'నేను చెప్పేది అర్థమవుతోందా?'
'ఈ క్షణం నుండి పరిస్థితి పూర్తిగా మారిపోతుంది,' అని ఆర్గైల్ హెచ్చరించాడు.
ఎందుకంటే, వాళ్ల నిర్ణయం తాలూకు పర్యవసానాలని అనుభవించాల్సిందే అని అతనికి బాగా తెలుసు.
ఏదీ మునుపటిలా ఉండదని కూడా అతనికి బాగా తెలుసు."
సోదరసోదరీమణులారా, ఎల్లి కాన్వేకి చప్పట్లు కొట్టండి. సరే మరి.
కొలరాడో
ఆర్గైల్ - 4వ పుస్తక విడుదల మహోత్సవం
థ్యాంక్యూ. థ్యాంక్యూ.
సరే మరి, ఇప్పుడు కొన్ని ప్రశ్నలు అడగవచ్చు.
మరి... మీరు అడగండి.
- హాయ్, ఎల్లి. - హాయ్. హాయ్.
నేను కూడా రచయిత్రిని కావాలనుకుంటున్నా, కానీ నాకు అస్సలు సమయం దొరకట్లేదు.
మీరేమైనా సలహా ఇవ్వగలరా?
అయ్య బాబోయ్, నిజంగా అది చాలా కష్టమైన పరిస్థితే.
నా విషయంలో అయితే, నేను అటెండెరుగా ఉన్నప్పుడు, చాలా షిప్టులలో పని చేస్తూ ఉండేదాన్ని.
అసలు నాకు రాయడానికి సమయం దొరికేదే కాదు, కానీ అంతలో, ఆ... ఆ...
స్కేటింగ్ ప్రమాదం జరిగింది, దాని గురించి గతంలోనే చెప్పా కదా.
కాబట్టి అలాంటి సంఘటనేమైనా మీకు జరిగినప్పుడు,
రేపు అనేది గ్యారంటీ విషయం కాదని మీకు తెలుస్తుంది.
మీకు సమయం దొరక్కపోతే,
మీకు ముఖ్యమైన వాటిని చేయడం కోసం మీరే సమయాన్ని ఏర్పరచుకోవలసి ఉంటుంది.
నేను అలా చేశాక, చాలా ఏళ్లుగా నా బుర్రలో ఇరుక్కుపోయి ఉన్న
పాత్రలు, కథలు, ఐడియాలన్నీ
పదాల రూపంలోకి వచ్చేశాయి.
సరే, తర్వాతి ప్రశ్నకు వెళ్దాం.
మీరు అడగండి.
- హలో. - హలో.
నిజమైన గూఢచారులు కూడా మీరు రాసే గూఢచర్య కథలను చదువుతారన్నది జగమెరిగిన సత్యం.
నిజంగా జరిగిన భౌగోళిక రాజకీయ ఉదంతాలను, అవి జరగక ముందే మీ కథల్లో మీరు పేర్కొన్నారు.
ఫ్లెమింగ్, ఫోర్సైథ్, లె కారే,
వీళ్లు కూడా మీలాగే అద్భుతంగా రచించేవారు, కానీ వీళ్లు కూడా నిజమైన గూఢచారులని తేలింది.
మరి మీరు?
మీరు కూడా గూఢచారేనా?
అంత అద్భుతంగా మీరెలా రచించగలరు?
దేవుడా, నాకు కూడా అదే కావాలనుంది.
దాని వల్ల అంతా సులభం అయిపోతుంది, కానీ నేను గూఢచారిని కాదు.
మీకు బోరింగ్ గానే అనిపించవచ్చు, కానీ రహస్యం ఏంటంటే పరిశోధించడం, బాగా పరిశోధించడం.
నేను నిజంగానే గూఢచారిని అయినా ఇదే చెప్తాననుకోండి, కాబట్టి...
సరే, తర్వాతి ప్రశ్న చూద్దాం.
ఎస్? ముందు కూర్చున్న యువతి, మీరు అడగండి.
అయిదవ పుస్తకాన్ని ఎప్పుడు విడుదల చేస్తారు?
సరే మరి.
మీరు అనుకున్నదాని కన్నా ముందే విడుదల చేస్తా.
చాలా ఆరాటంగా ఉంది.
గ్రే హుడీ వేసుకొన్న పెద్ద మనిషి, మీరు అడగండి.
ఈ ప్రశ్న వల్ల మీ గౌరవానికి భంగం కలిగితే మన్నించండి,
కానీ ఇది మిమ్మల్ని అడిగే అవకాశం నాకు మళ్లీ వస్తుందో, లేదో తెలీదు,
కాబట్టి అడిగేస్తున్నా, ఈ రాత్రి మీకు ఏవైనా ప్లాన్స్ ఉన్నాయా?
అది...
మీ ప్రశ్నకు నేను ఉబ్బితబ్బిబ్బై పోతున్నాను.
కానీ ఈరాత్రి, నేను నిజంగానే ఒక ముఖ్యమైన డేట్ కి వెళ్తున్నాను.
హా. ఇంకో ముఖ్యమైన డేట్.
నువ్వు సిద్ధమేనా?
మమ్మీ మళ్లీ పని మొదలుపెట్టాలి.
దొంగిలించబడిన మాస్టర్ ఫైల్ లో
డైరెక్టరేట్ మొత్తాన్ని కుప్పకూల్చడానికి సరిపడా
ఆధారాలన్నీ బేషుగ్గా ఉన్నాయి.
హాంకాంగ్
హ్యాకర్ కి గట్టిగానే ముట్టజెప్పాల్సి ఉన్నా,
ఆ ఫైల్ చాలా విలువైనదని ఆర్గైల్ కి బాగా తెలుసు.
సగం ఇప్పుడు, సగం ఫైల్ ఇచ్చాక.
ముందు అనుకున్నట్టుగానే.
మాస్టర్ ఫైల్ కి ఈ ఫోన్ చాలా ముఖ్యం.
లండన్ కి వెళ్లండి.
అక్కడికి చేరుకున్నాక, ప్రపంచంలోనే అతి గొప్ప హ్యాకర్ అయిన నా బాస్,
ఈ ఫోన్ కి కాల్ చేసి మీతో మాట్లాడతారు.
డైరెక్టరేట్ ని శాశ్వతంగా
కూకటివేళ్లతో సహా పెకిలించేయగల
విలువైన ఆధారం ఎట్టకేలకు దక్కనుంది.
సమాప్తం.
అయిదవ పుస్తకం ముగిసింది.
చీర్స్, ఆర్గైల్.
అమ్మా, గుడ్ మార్నింగ్. హాయ్.
నిన్న రాత్రి నీకొక ఈమెయిల్ పంపా. చూశావా?
చదివేశా కూడా.
రాత్రికి రాత్రేనా? మొత్తం చదివేశావా?
బంగారం. నేను నీకు అమ్మని. చదవకుండా ఎలా ఉంటా!
నిద్రపట్టకుండా ఉండటానికి రెండు టాబ్లెట్స్ మింగాను, చదవడం మొదలుపెట్టాను, ఇక ఆపలేకపోయాను.
కథ నాకు చాలా బాగా నచ్చేసింది.
నువ్వు మళ్లీ అదరగొట్టే కథ రాశావు, బంగారం.
అమ్మా, నాకు చాలా ఉపశమనంగా ఉంది.
దాన్నే తలుచుకుంటూ, ఒత్తిడికి గురవుతూ ఉన్నాను,
నిజం చెప్తున్నా కదా, నీకు నచ్చిందని నాకు చాలా ఆనందంగా ఉంది.
ఇప్పుడు దీన్ని ఇక పబ్లిషరుకు పంపేసి, ఇక...
అలాగే. కానీ...
అయ్యయ్యో.
ఏంటి?
ఏమీ లేదు. పుస్తకం చాలా బాగుంది, బంగారం, కానీ...
ఎల్లి కాన్వే ఆర్గైల్
అది ఇంకా సిద్ధంగా లేదంటావు.
ఎల్లి, ముగింపే... ముగింపే అదోలా ఉంది.
- ఓరి దేవుడా. - నేను ముగింపును చదువుతూ ఉన్నా.
పూర్తి శ్రద్ధతో చదువుతూ ఉన్నా.
ఆర్గైల్ ఆ మాస్టర్ ఫైలును దక్కించుకొని, ఆ దరిద్రులని ఓడించడానికి దగ్గర్లో ఉన్నాడు,
కానీ అంతలోనే అతి పెద్ద మలుపు, అదేంటంటే
ఆ ఫైల్ లండన్ లో ఉంది. ఏంటది?
ఏంటి? లేదు, లేదు.
అతని చేతికి ఫైల్ వచ్చిందా, రాలేదా?
- తర్వాత ఏం జరుగుతుంది? - దాన్ని సస్పెన్సులో పెట్టడం అంటారు, అమ్మా.
ఎల్లి, దాన్ని చేయాల్సిన పని చేయకుండా వాయిదా వేయడమంటారు.
నీ పాఠకులకు ఇంత అన్యాయం చేయకూడదు నువ్వు.
శుక్రవారం నేను అక్కడికి వస్తాను, సరేనా?
వారాంతమంతా కూర్చుందాం.
లోతుగా చర్చిద్దాం, ఇద్దరం కూర్చుంటే కత్తిలాంటి ఐడియాలు వస్తాయి కదా?
ఏది బాగుంటుందో నిర్ణయిద్దాం.
శుక్రవారం ఓకే. నేను...
అప్పటిదాకా నేను ఊరికే అటూఇటూ తిరుగుతుంటాలే.
ఈ కథను నువ్వు పూర్తి చేయాల్సిన అవసరం ఉంది, ఎల్లి.
హా, నువ్వు ఇంకో చిన్న ఛాప్టర్ ని రాస్తే సరిపోతుంది అనుకుంటా.
మంచి మజా వస్తుందిలే.
బై.
విన్నావా, బాసూ?
ఇంకొక్క ఛాప్టర్ రాయాలి.
మిస్ లీ,
లండన్ కి తర్వాతి విమానం, రేపు ఉదయం దాకా లేదు.
అప్పటిదాకా నాకు సమయం ఉంది కాబట్టి,
- నేనేం అనుకున్నానంటే... - ఏమనుకున్నారు?
నేను ఇక్కడే ఉండాలనా?
మీతో కలిసి బాణాసంచా పేలుళ్లని చూస్తూ మైమరచిపోవాలనా?
ఆ బాణాసంచా పేలుళ్లలో పవర్ ని నేనే మీకు చూపిస్తాను.
లేదు.
అది బాగా లేదు.
అస్సలంటే అస్సలు బాగాలేదు.
తీసేస్తున్నా.
నువ్వు ఇంతకన్నా అదిరిపోయేలా రాయగలవు, ఎల్లి.
ఏంటి ఎల్లి నువ్వు!
- ఈ సీన్ ఈ సందర్భంలో... - అస్సలు...
సెట్ కాదు.
సరే.
"మిస్ లీ, నా ఉద్దేశం ఏంటంటే"...
మిస్ లీ, నా ఉద్దేశం ఏంటంటే...
"ఏంటంటే"...
- నా దగ్గర ఐడియాలేవీ... - లేవు.
మరి నీ సంగతేంటి, ఆల్ఫీ?
నీ దగ్గర ఏమైనా ఐడియాలు ఉన్నాయా?
ఏదైనా?
హేయ్, అమ్మా.
హాయ్, బంగారం. నువ్వు బాగానే ఉన్నావో లేదో కనుక్కుందామని ఫోన్ చేశాను.
పని విషయంలో నువ్వు ఎంత ఒత్తిడికి లోనవుతావో నాకు తెలుసు...
టికెట్లు ఇవ్వండి. టికెట్లు.
ఒక్క నిమిషం, ఎల్లి.
నువ్వు రైలు ఎక్కావా?
సర్ప్రైజ్ ఇద్దామనుకున్నా.
నేనే నీ దగ్గరికి వచ్చి నిన్ను కలుద్దామనుకున్నా.
ఇక నువ్వు వచ్చేదాకా మీ నాన్నకి ఆరాటం ఆగదు.
చిట్టి ఆల్ఫీ విషయంలో కూడా అనుకో.
డిన్నర్ కి నిన్ను ఒక మంచి రెస్టారెంటుకు తీసుకెళ్తాం.
నువ్వు ఇక్కడ ఉండగా, ఎవరితో అయినా ప్రేమలో పడతావేమో, ఎవరికి తెలుసు?
ఆ మాట వినడానికి చాలా బాగుంది, అమ్మా, కానీ నేను ఇప్పటికే ఒక బంధంలో ఉన్నాను.
అవునా?
ఎవరితో?
నా పనితో బంధంలో ఉన్నాను.
ఆర్గైల్ తో అన్నమాట.
నాకు చాలా బాధగా ఉంది, ఎల్లి.
విజయం పంచుకొనే తోడు లేనప్పుడు, ఇక ఆ విజయం సాధించి ఏం లాభం?
నేను ప్రేమ కథలను కాకుండా, గూఢచర్య కథలను రాయడానికి ఒక బలమైన కారణం ఉంది, అమ్మా.
ప్రేమ అంత సంక్లిష్టంగా గూఢచర్యం ఉండదు.
- ప్రేమలో పడటంలో... - చెప్పు.
...అంత సంక్లిష్టత ఏముంది, ఎల్లి?
నేను అక్కడికి వచ్చాక కాల్ చేస్తాను, సరేనా?
లవ్ యూ. బై.
హాయ్.
అంతరాయానికి మన్నించండి. ఈ సీటులో ఎవరైనా ఉన్నారా?
ఆ సీటులో ఎవరైనా ఉన్నారా అని అడుగుతున్నారా?
అవును. దురదృష్టవశాత్తూ, ఆ సీటులో ఒకరు ఉన్నారు.
చాలా దారుణమైన విషయం అది.
మన్నించాలి. ఆ సీటులో మీకన్నా ముందు ఒకరు వచ్చి కూర్చున్నారు.
అతను లేచి వెళ్లాడు, కానీ ఒకతను...
అక్కడ కూర్చున్నాడు.
మరేం పర్వాలేదు. అతను మళ్లీ వస్తే, నేను లేచి వెళ్లిపోతాను.
వావ్! హేయ్. ఒక పిల్లి కూడా ఉందే.
ఆ పిల్లి ఉండాల్సింది మ్యాజిక్ షోలో, బ్యాగులో కాదు.
ఇటు చూడు.
ఏం చేస్తున్నావు, పిల్లి రాక్షసి? తస్సాదియ్యా.
నాకు పిల్లులంటే ప్రాణం. దాని పేరేంటి?
- మన్నించాలి. - ఆల్ఫీ.
ఆల్ఫీ బాసూ. వారెవ్వా.
ముద్దొస్తున్నావే పిల్లీ.
లోపల గాలి ఆడుతుందా?
హా, ఆడుతుందిగా.
ఇక మిమ్మల్ని గెలకనులెండి. మీకు మాట్లాడాలని లేదు. నాకు అర్థమైంది.
ఈ పుస్తకాన్ని చదివారా?
- హా. చదివాను. - చదివారా?
ద డిఫెన్స్ ఆఫ్ ద రెల్మ్ ద ఆథరైజ్డ్ హిస్టరీ ఆఫ్ ఎంఐ5
సరే మరి.
నాకు అర్థమైంది. సరే.
ఒక్క నిమిషం...
ఏవండి.
ఓరి దేవుడా. ఇక్కడ... ఇక్కడ ఉన్నది మీరేనా?
మీరే ఎల్లి కాన్వే.
తస్సాదియ్యా!
అయ్య బాబోయ్!
నేను మీకు వీరాభిమానిని, ప్రమాణపూర్తిగా చెప్తున్నా.
నేనేదో అనాలని అనట్లేదు.
మీరు అంత అద్భుతంగా ఎలా రాస్తారు?
ఒక పుస్తకం తర్వాత ఇంకోటి, ఇంకా బాగుంటున్నాయే తప్ప ఎక్కడా తగ్గట్లేదు.
అంటే, మనం దేన్ని అయినా ఇష్టంతో చేసేటప్పుడు...
మనకి పని భారంలాగా అనిపించదు.
అది నిజం కదా?
ఆ విషయంలో, మనిద్దరం అదృష్టవంతులమే.
అవునా? ఇంతకీ మీరేం చేస్తుంటారు?
గూఢచర్యం.
సరే.
"గూఢచారి ఎంత గొప్పవాడు అయితే, అతను ఆడే అబద్ధం అంత పెద్దది అవుతుంది."
అది కాస్త కటువుగా ఉంది.
గూఢచారి ఇలా ఉంటాడని మీరు ఊహించలేదు కదా?
నిజం చెప్పాలంటే, మీ పుస్తకాలలో ఈ ఒక్క విషయంలోనే మీరు పొరబడ్డారు.
గూఢచారి అంటే నెహ్రూ జాకెట్ వేసుకొని, తొక్కలో హెయిర్ స్టయిల్ తో ఉండే అందగాడు అన్నట్టు రాస్తారు మీరు,
మీ ఉద్దేశం ప్రకారం వాడు, ఈ కంపార్టుమెంటులో ఉండే వాళ్లలా కాకుండా, ప్రత్యేకంగా కనిపిస్తాడు.
వాళ్లని మీరు గమనించలేరు.
నేను చెప్పేది అర్థం కావట్లేదా?
మీరు బాగానే ఉన్నారా?
హా, నేను బాగానే ఉన్నాను.
నేను మీకు అభిమానిని అని ఇందాక చెప్పా కదా, అది నిజమే.
కానీ ఇంకాసేపట్లో వచ్చే అభిమాని,
అతను వచ్చేది మీతో సెల్ఫీ దిగడానికి కాదు, నేను చెప్పేది మీకు అర్థమవుతోందా?
అతను కూడా వాళ్లలో ఒకడే.
- నాకు తెలుసు ఇదంతా... - ...నమ్మడం కష్టంగానే ఉంటుందని,
కానీ నేను అతని చేతులని విరగ్గొట్టినప్పుడు...
...అతని తుపాకీ మీ ఒళ్లో పడుతుంది,
అప్పుడు మీకు నాపై కాస్తంత నమ్మకం కలుగుతుందేమో...
...ఆ తర్వాత మీరు రెండు ముఖ్యమైన వాస్తవాలను అంగీకరించగలుగుతారు.
మొదటి వాస్తవం, మీరు పెను ప్రమాదంలో ఉన్నారు.
- రెండవ... - ...వాస్తవం, నేను సమయం ఆసన్నమైంది అన్నప్పుడు,
మీరు నన్ను వీలైనంత గట్టిగా హత్తుకుంటే, మీకు చాలా మేలు జరుగుతుంది.
హత్తుకోవడమంటే...
...చాలా అంటే చాలా గట్టిగా అని నా ఉద్దేశం.
అర్థమైందా?
నేను చెప్పేది మీకు అర్థమవుతోందా?
నన్ను మన్నించాలి.
మిస్ కాన్వే, మీకు అభ్యంతరం లేకపోతే, నా పుస్తకంపై సంతకం చేసిస్తారా?
ఈ ఆట నిజంగానే ఆడాలంటావా?
సరే.
మీ దగ్గర పెన్ ఉందా?
- ఎంత సిగ్గుచేటు! - హా, ఉంది. ఉంది.
ఇక మీరే చూడండి!
బాబోయ్, ఈ పుస్తకం అంటే నాకు చాలా ఇష్టం.
చూశారా? నేను ఇందాక చెప్పినదంతా నిజమే.
ఇప్పుడెవరు పిచ్చోడు?
వాడు నిజమైన అభిమాని కాదు. కంగారుపడకండి. అంతా నేను చూసుకుంటాను.
అంతా నా గుప్పెట్లోనే ఉంది.
ఏం జరుగుతోంది?
మీకు ఏమీ కాలేదు కదా?
ఏమీ కాలేదు.
వావ్, సూపర్. థ్యాంక్స్.
చూశారా?
నేను మీకు తుపాకీ ఇవ్వడం, దాన్ని తిరిగి మీరు నాకు ఇవ్వడం.
ఇందాక నమ్మకం అని అన్నా కదా, అది ఇదే, ఎల్లి.
రైలులో అపరిచితుల్లా కలిశాం మనం.
ఇప్పుడు ఇద్దరి మధ్యా నమ్మకం పెరిగింది.
పదండి. ఇది భలే సరదాగా ఉంది కదా?
ఒక్క నిమిషం. వద్దు, వద్దు, వద్దు.
ఎల్లి, ఆగండి. అటు వైపు వెళ్లవద్దు.
ఎల్లి!
ఇది నిజమైన గడ్డమేరా, చచ్చినోడా.
హేయ్, హేయ్, హేయ్.
మీరు బాగానే ఉన్నారా?
లేదు!
సరే, దీని సంగతి నేను చూసుకుంటా.
సరే, ఇది కాస్త కష్టంగానే ఉంటుంది...
సరే మరి.
సరే, ఇప్పుడు మీరు నన్ను హత్తుకోవాల్సిన సమయం వచ్చేసింది అనుకుంటా. నా వెంటే రండి.
వెళ్దాం పదండి.
సరే మరి. హేయ్, నాతోనే ఉండండి. నా వెంటే రండి.
సరే మరి.
పదండి.
- హేయ్. - వద్దు. అయిపోతాం.
అయిపోతాం. మటాష్ అయిపోతాం.
పదండి. పదండి.
- హేయ్, ఆగండి. మీకు ఇలాంటి వాడు నచ్చుతాడా? - పక్కకు దొబ్బేయ్, రోమియో.
లేదు!
అక్కడే ఆగండి!
వద్దు, వద్దు. ఆగండి. కాల్చవద్దు.
ఇతనెవరో నాకు తెలీదు. ఇతనికి, నాకు ఏ సంబంధమూ లేదు.
ఇందులో నా ప్రమేయమే లేదు. నా మాట వినండి.
వైల్డ్, మీ ఇద్దరినీ చంపేలా చేయవద్దు.
హేయ్, ఎల్లి.
ఏంటి?
సమయం ఆసన్నమైంది.
గట్టిగా హత్తుకునే సమయం ఆసన్నమైంది.
ప్రయాణాన్ని ఆస్వాదించండి.
సూపర్!
సరే మరి!
ఏంటి?
సూపర్, మీరు నిద్ర లేచారు. హేయ్.
సరే, నేనే. నేనే.
రైలులోని వ్యక్తిని నేను, గుర్తున్నానా? కుంగ్ ఫూ...
గెడ్డం ఉండేది కదా?
షేవ్ చేసుకున్నా.
రైలులో మీ ఎదురుగా కూర్చున్నా. గుర్తొచ్చిందా?
తెలుసు. గుర్తుపట్టాను మిమ్మల్ని.
మన్నించండి, నేను కటువుగా ప్రవర్తిస్తున్నా. క్షమించండి.
అధికారికంగా మనిద్దరి పరిచయం జరగలేదు. నా పేరు ఐడన్. ఐడన్ వైల్డ్.
వద్దు, వద్దు! దగ్గరకు రావద్దు.
సరే. శాంతించండి.
నా పిల్లి ఎక్కడ ఉంది?
ఆల్ఫీ వంట గదిలోనే ఉంది, మెర్క్యూరీ లేని ట్యూనాని ఆరగిస్తోంది.
మీరు ఏదైతే పెడతారో, నేను కూడా అదే పెట్టా.
అది బాగానే ఉంది. కానీ మీ పరిస్థితే ఏమంత బాగా లేదు.
మీరు చాలా పెద్ద సమస్యలో చిక్కుకున్నారు.
మీరు...
మీరు నా ఇంట్లో కెమెరాలు పెట్టారా?
మీరు గూఢచారి కాదు, కామ పిశాచి.
లేదు, నేను కామ పిశాచిని కాదు. గూఢచారిని.
నేను గూఢచారిని, నా పని నేను చేస్తున్నాను. నేను కామ పిశాచిని కాదు.
మనం ఇప్పుడు దుండగుల వీడియోను చూస్తున్నాం.
మరి ఎవరు వీళ్లు?
అక్కడ ఒకతను ఉన్నాడు కదా?
అతడిని రైల్లో చూశారు కదా?
అతని పేరు కార్లోస్.
అతను డివిజన్ మనిషి,
మీ పుస్తకాల్లో విలన్ గూఢచారుల గురించి రాశారు కదా, వీళ్లు కూడా నిజ జీవితంలో అలాంటి వాళ్లే అన్నమాట.
ఇక వీళ్లందరి హెడ్ పేరు, డైరెక్టర్ రిట్టర్.
ఈ పరిస్థితి ఎంత ప్రమాదకరమైనదో నేను నీకు వివరించాలా?
మనకి అడ్డం తిరిగి, గూఢచారి అని చెప్పుకొని తిరుగుతున్న ఆ దరిద్రుని చేతికి,
మన కన్నా ముందే ఆ మాస్టర్ ఫైల్ చిక్కితే ఏం జరుగుతుందో తెలుసా?
ఆమె ఆచూకీని నేను కనుగొంటాను. మాటిస్తున్నాను.
డెప్యూటీ డైరెక్టర్,
వైల్డ్ ని, ఆమె దరిదాపుల్లోకి కూడా వెళ్లనివ్వను అని మాట ఇచ్చావు కదా,
ఈ మాట కూడా అలాంటిదేనా?
మేము ఇప్పటికీ ఈ పరిస్థితిని అదుపులోకి తీసుకురాగలం, సర్.
నాకు విశ్వాసం పొంగి పొర్లుతోంది మరి.
లేదు, ఇదేదీ నాకు అర్థం కావట్లేదు. డివిజన్ కి నాతో ఏంటి పని?
ఎందుకంటే, మీరు రాసేవి జరుగుతున్నాయి, ఎల్లి.
భలేవారే.
ప్రపంచానికి తెలియకుండా, గుట్టు చప్పుడు కాకుండా ఒక సంస్థ నిఘా కార్యకలాపాలు నిర్వహిస్తోందనే
ఆలోచన అందరికీ వస్తుంది, దానికి మేధావులు అక్కర్లేదు.
కానీ వాళ్లందరూ ప్రమాదకరంగా మారతారని ఊహించి చెప్పడానికి మేధావులే కావాలి.
అవును.
ఎలాగో తెలీదు కానీ, మీరు రాసిన కథ ఇప్పటికీ రన్ అవుతూనే ఉంది. అయిదవ పుస్తకం.
మీరు అయిదవ పుస్తకాన్ని చదివారా?
చదివాను.
ఆ దుండగులు కూడా చదివారు.
డివిజన్ వాళ్లు అయిదవ పుస్తకాన్ని చదివారా?
డివిజన్ వాళ్లు, మీరు రాసేది ఒక్క అక్షరం కూడా మిస్ కాకుండా చదువుతారు, ఎల్లి.
కానీ, మీరు రాసిన కొత్త రాతప్రతి, అసలు ఉందనే మీకు తెలీని ఒక తేనె తుట్టెను గట్టిగా కుదిపింది.
అందుకే డివిజన్ మీ కోసం గాలిస్తోంది,
మీరు వారి చేతికి చిక్కితే, వాళ్లు మిమ్మల్ని ఇక వదిలి పెట్టరు, లేదా ఇంకా దారుణంగా వ్యవహరించవచ్చు.
చాలా, చాలా దారుణంగా.
క్లెమెంటైన్...
నీ దగ్గరే నాకు ఊరట లభిస్తుంది.
క్లెమెంటైన్ మా తాతయ్యది అని నీకు తెలుసా?
తెలుసు.
ఆయన తల్లి పేరే దీనికి పెట్టాడు.
బాబోయ్.
ఆయన చండశాసనుడు.
కానీ, ఆయన సహేతుకంగానే వ్యవహరిస్తున్నట్టుగా నాకు అనిపించేది.
అతను ఒక విధానాన్ని అనుసరించేవాడు.
ఆయన అత్యవసరమైతే తప్ప, చంపడు...
ఆహారం కోసం,
లేదా శత్రువును అంతం చేయడానికి,
లేదా పనికిరాని దద్దమ్మలను లేపేయడానికి మాత్రమే అన్నమాట.
పొరపాట్లు జరిగాయి. అవి మళ్లీ జరగవు.
అవి జరగవని నాకు తెలుసులే.
ఆ విషయంలో నాకు ఏ సందేహమూ లేదు.
ఇది జరుగుతోందంటే నమ్మలేకున్నా.
హా, జరుగుతోంది. నిజంగానే జరుగుతోంది.
కానీ దీని నుండి మీకు బయటపడాలనుంటే, మీ జీవితం మీకు కావాలంటే, నేను సాయపడగలను.
ఇక్కడ నేనే మంచివాడిని.
కానీ ముందు, మీరు నాకు సాయపడాలి.
నా నుండి మీకు ఏ సాయం కావాలి?
అది మీకు దార్లో చెప్తాను.
బాబోయ్, పిల్లులు!
మీ పిల్లిని తీసుకురావడం అవసరమా?
మీకు పిల్లులంటే ప్రాణం అన్నారుగా.
కర్చీఫ్ కానీ, జేబులో పెట్టుకొనే గుడ్డ కానీ ఉందా?
మీకు అలర్జీలు ఉన్నాయా ఏంటి?
పర్వాలేదులే. వదిలేయండి.
మీరు అబద్ధమాడారు.
పిల్లులంటే ఇష్టమని అబద్ధమాడారు మీరు.
- అవును. - ఇప్పుడు మిమ్మల్ని నేనెలా నమ్మాలి?
నేను గూఢచారిని. గూఢచారులు అన్నాక అబద్ధాలాడతారు.
అది నా వృత్తిలో భాగమే.
దానితో పాటు జనాలని చంపడం కూడా.
చాలా బాగా ధైర్యాన్ని ఇస్తున్నారు మీరు.
సరే, మీకు నిజం కావాలా? చెప్తున్నా నిజాన్ని.
మీ కొత్త రాతప్రతిలో మీరు రాసింది, నిజంగానే జరిగింది.
పుస్తకంలో ఆర్గైల్ అయితే, నిజ జీవితంలో నేను అన్నమాట.
నేను ఒక హ్యాకర్ ని సంప్రదించాను.
డివిజన్ కి సంబంధించిన మాస్టర్ ఫైలును దొంగిలించడానికి, బకూనిన్ అనే పనికిమాలిన హ్యాకర్ ని పనిలో పెట్టుకున్నాను.
డీక్రిప్ట్ చేయబడిన మాస్టర్ ఫైల్
హా, నువ్వు అడిగిన వాళ్లందరి గుట్టును వెలికి తీశా. వీళ్ల బండారమంతా నా చేతుల్లో ఉంది.
రిట్టర్, కార్లోస్.
బాంబు దాడులు, ఎన్నికల్లో మోసం, రేడియోయాక్టివ్ విష పదార్థాలను ప్రయోగించడం వంటి వాటన్నింటికీ ఆధారాలు ఉన్నాయి.
వీళ్ళ ముందు హిట్లర్ కూడా ఎందుకూ పనికి రాడు.
నీ విలువైన మాస్టర్ ఫైలును ఒక యూ.ఎస్.బీ డ్రైవులో పెడుతున్నాను.
ఇంతటి విలువైన దాన్ని నీకు ఇవ్వకుండా ఉంచడానికి
డివిజన్ వాళ్లు నాకు ఇంకా భారీగా ఇస్తారని నా అభిప్రాయం.
కాబట్టి, నా ఫీజును మూడింతలు పెంచుతున్నాను.
ఈ కొత్త డీల్ ఓకేనా?
హా, సరే, బకూనిన్, నాకు ఓకే.
హా, నేను కూడా అదే అనుకున్నాలే.
థ్యాంక్యూ.
డివిజన్ ని నాశనం చేయడానికి, ఆ మాస్టర్ ఫైల్ నాకు చాలా విలువైన ఆయుధం అన్నమాట,
వారి బండారాన్ని బయటపెట్టడానికి నాకు కావాల్సిన ఆధారం అది.
కానీ బకూనిన్ ని కలవడానికి నేను లండన్ కి వెళ్లినప్పుడు, ఆ చెత్తగాడు రాలేదు.
కాబట్టి, ఇప్పుడు ఆ విలన్లు, నేను వాడి ఆచూకీని వేగంగా కనిపెట్టే పనిలో ఉన్నాం అన్నమాట.
ఈ విషయంలో మీ అద్భుతమైన కల్పనా శక్తి చాలా కీలక పాత్ర పోషిస్తుందని మేము అనుకుంటున్నాం.
కాబట్టి, ఇప్పుడు వాడు ఎక్కడ ఉన్నాడు?
లేదు, లేదు. దానికి సమాధానం నాకెలా తెలుస్తుంది!
ఎందుకు తెలీదు?
తర్వాతి ఛాప్టరులో ఏం జరుగుతుందో, అదే నాకు చెప్పండి.
మీరు అడిగేదానికి సమాధానం, కొన్ని నెలలు పరిశోధన చేస్తే కానీ చెప్పలేను.
ఏళ్లు కూడా పట్టవచ్చు.
చదవాలి, ఇంటర్వ్యూలు చేయాలి, మ్యాప్స్ ని గుర్తుంచుకోవాలి, నగరం గురించి అన్నీ తెలుసుకోవాలి.
అసలు ఇప్పటిదాకా నేను లండన్ కి వెళ్లింది కూడా లేదు.
సూపర్.
అయితే ముందు లండన్ కి వెళ్దాం. అవును. అదన్నమాట విషయం.
నాకు విమాన ప్రయాణం పడదు. నేను మిమ్మల్ని రైల్లోనే కలిశా కదా, అందుకు బలమైన కారణముంది.
విమాన ప్రమాదాలు కోటికి ఒకటి జరుగుతాయంతే.
కానీ, మీరు ఇక్కడే ఉంటే, డివిజన్ వాళ్లు మీ ఆచూకీని కనిపెట్టడానికి ఎక్కువ అవకాశం ఉంది మరి.
ప్రస్తుతానికి, విమాన ప్రయాణమే మీకు అన్ని విధాలా మేలు.
ఏమంటారు?
నేను ఈ పని చేయలేను.
ఊపిరి తీసుకోండి. నేను తీసుకున్నట్టే తీసుకోండి.
చాలా రుచికరంగా ఉంది.
- ఇంకా షాంపేన్ కావాలా, సర్? - అయ్యయ్యో, వద్దు.
సరే. మీరు నన్ను మరీ మొహమాట పెట్టేస్తున్నారు.
ఈ విమానం ఎలా ఉంది?
నేను ఇప్పటి దాకా విమానం ఎక్కలేదు, కాబట్టి...
మొదటిసారి ఎక్కడమే ఈ విమానం ఎక్కుతున్నారు, సూపర్ విషయం అది.
నా ఉద్దేశం అర్థమయింది కదా?
నేను మీ కెప్టెన్ ని. టేకాఫ్ కి ముందు దయచేసి మీ సీటు బెల్టులని పెట్టుకోండి.
అబ్బో, విమానం కూలిపోతే, ఇది మనల్ని కాపాడుతుందా ఏంటి!
మీరు బాగానే ఉన్నారా?
ఇది మెదడును తట్టే కార్యకలాపం అన్నమాట.
అలా చేస్తే, నా ఒత్తిడి తగ్గి, అదుపులోకి వస్తుంది అన్నమాట.
సిపాయిలు ఇలానే చేస్తారు.
ఓరి దేవుడా.
మీరెప్పుడైనా మందు తాగి చూశారా?
అది చాలా ఉపయోగపడుతుంది.
లేదు.
హేయ్, నన్ను చూడండి. హేయ్!
నన్ను చూడండి.
డివిజన్ లో ఉన్నప్పుడు నా మొదటి ఆపరేషన్ లో భాగంగా నేను ఆల్జీరియాకి వెళ్లాను,
అక్కడ సరావీ శరణార్థ శిబిరంలో ఇరుక్కుపోయాను, అది సరిగ్గా "టచాట్" పర్వతం అడుగున ఉంటుంది.
కాదు, అది టహాట్.
దాన్ని టహాట్ అని అనాలి.
అది "టచాట్". అంటే... "చ" లేదా?
లేదు, లేదు. "చ" అనేదే లేదు. టహాట్ అని పలకాలి.
అది...
దాని పేరు టహాట్ పర్వతం, సరేనా?
సరే.
ఇక నేను ఆ పర్వతాన్ని ఏ ఆధారమూ లేకుండా ఎక్కడం మొదలుపెట్టాను.
నేనేమీ పర్వతాలు ఎక్కడంలో పిస్తా కాదు,
కాబట్టి, ఏ క్షణమైనా కాలు జారి, వేగంగా కిందకి పడిపోయే అవకాశముందని నాకు తెలుసు.
నేలకి తగలగానే అప్పచ్చి అయిపోతానని కూడా తెలుసు.
కాబట్టి, నేనేం చేశాను?
నా పైనున్న పది వేల అడుగుల ఎత్తున్న పర్వతం గురించి ఆలోచించడం మానేశాను,
నా ముందు మూడడుగుల దూరంలో ఉన్న ప్రదేశం మీదే దృష్టి పెట్టాను.
కాబట్టి, మీకు అలాంటి భయం కలిగినప్పుడు, అసలైన దాని మీదే దృష్టి పెట్టాల్సి ఉంటుందని గుర్తుంచుకోండి.
మీ ముందున్న దాని మీదనే అన్నమాట.
అటు చూడండి.
మనం గాల్లో ఉన్నాం.
అవును.
మనం గాల్లో ఉన్నాం.
థ్యాంక్యూ.
పర్వాలేదులే.
లండన్
ఓరి దేవుడా.
పిల్లిని తీసుకురావడం అవసరమా?
ఏం చేయను మరి? దాని పాటికి దాన్ని వదిలేసి రానా? భలేవారే మీరు.
దానికేమీ కాదు. పిల్లులను సాకే మహిళలు ఒంటరిగానే చస్తారు. పిల్లులు వాటి దారి అవి చూసుకుంటాయి.
నేనేమీ పిల్లులను సాకే మహిళని కాదు. నిజంగానే చెప్తున్నా.
అయినా, నా పిల్లితో అసలేంటి మీకు సమస్య?
అది చాలా అందంగా ఉంటుంది. ముద్దుగా ఉంటుంది.
- విధేయంగా ఉంటుంది. చాలా మంచిది. - ఇక చాల్లే.
మీరు హఠాత్తుగా చనిపోతే, 48 గంటలు కూడా గడవక ముందే, మీ పిల్లి మిమ్మల్ని హాంఫట్ చేసేయడం మొదలుపెడుతుంది.
మీతో ఉంటే, ఏ నిమిషమైనా నేను చనిపోవచ్చులెండి.
ఇదే ఆ చోటు.
ఆల్బర్ట్ మెమోరియల్.
వావ్.
నేను సరిగ్గా సమయానికే ఇక్కడికి వచ్చాను. కానీ బకూనిన్ అసలు కాల్ చేయలేదు.
కాబట్టి ప్రశ్న ఏంటంటే, అసలేం జరిగింది?
అది చాలా మంచి ప్రశ్న,
హా. అవును.
హా, ఏం జరిగింది?
నేను నిజంగానే అడుగుతున్నాను.
ఏం జరిగింది?
నేను ఊరికే... ఊరికే అలా... టక్కున సమాధానం చెప్పేయలేను.
మీరు తప్పకుండా చెప్పగలరు.
అయిదవ పుస్తకం ఆఖర్లో, హ్యాకర్ ని కలవడం కోసం ఆర్గైల్ లండన్ కి వెళ్లే ఏర్పాట్లు చేసుకుంటాడు కదా?
కాబట్టి, మీరు ఇంకో ఛాప్టర్ ని రాసి తర్వాత ఏం జరుగుతుందో నాకు చెప్పేయండి, అంతే.
లేదు.
నేను ఇలా చెప్పలేను.
మనం ఇప్పుడు పబ్లిక్ పార్కులో ఉన్నాం, మన వెంట కిరాయి హంతకులు పడుతున్నారు,
ఈ భూమ్మీద ఉండే అత్యంత ప్రమాదకరమైన గూఢచర్య సంస్థ తరఫున వాళ్లు మిమ్మల్ని వేటాడే పనిలో ఉన్నారు,
కాబట్టి, మీకు మరో మంచి ఐడియా ఏదీ లేకపోతే, మీరు కాస్త రాజీపడి చెప్పేయండి.
సరే, ఎక్కడైనా కూర్చుందాం పదండి.
సర్, వాళ్లు ఎక్కడ ఉన్నారో తెలిసింది.
వాళ్లు హైడ్ పార్కులో ఉన్న ఆల్బర్ట్ మెమోరియల్ దగ్గర ఉన్నారు.
ఇది లైవ్ స్ట్రీమ్. ఆమె అభిమానుల్లో ఒకరు లైవ్ స్ట్రీమ్ చేస్తున్నారు.
గాలిస్తున్న వ్యక్తి దొరికారు
అక్కడ ఉన్నది ఆమెనే. ఆమె ఎల్లి కాన్వేనే.
- కార్లోస్. - చెప్పండి, సర్.
అక్కడి స్థానిక బృందాన్ని రంగంలోకి దింపు.
యూకేలో ఉన్న మన వాళ్లందరూ, తమ పనులను మానుకొని, వీళ్లిద్దరి మీదే దృష్టి పెట్టాలి.
నాకు ఆడియో వినిపించండి. వాళ్లేం మాట్లాడుకుంటున్నారో నాకు తెలియాలి.
డిజిటల్ లిప్ సింకింగ్ యాక్టివేట్ చేయబడింది.
ఏమైనా పురోగతి ఉందా, బాస్?
దయచేసి, నన్ను కంగారు పెట్టవద్దు. నేను ప్రశాంతంగా ఆలోచించాలి.
ఆమె చేత వాడు తర్వాతి ఛాప్టరును రాయిస్తున్నాడు.
"వార్ అండ్ పీస్" అంత లెవెల్లో కాకుండా మామూలుగా ఒక ఛాప్టరును రాసేయండి.
రెండు పేజీల్లో ముగించేయండి.
ఆర్గైల్, కలుసుకోవాల్సిన చోటుకు చేరుకున్నాక...
అతనికి ఒక విషయం అర్థమైంది...
ఏంటి, ఇతగాడు హ్యాండ్ ఇచ్చాడా?
కాల్ చేయని దానికి అతను నాకు ఫోన్ ఎందుకు ఇచ్చినట్టు? అంటే...
ఫోనే సందేశం అన్నమాట.
అదుగో. ఆగు నీకొకటి చూపిస్తా.
ఇరవై డాలర్ల యూజ్ & త్రో ఫోనులో 2,200 డాలర్ల ఎన్ క్రిప్షన్ చిప్ ఎందుకు పెట్టాడంటావు?
అతని ఆచూకీని ఎలా కనుగొనాలో...
...మనకి చెప్పే ప్రయత్నం చేస్తున్నాడు.
ఆ ఫోన్ ని ఒకసారి ఇస్తారా?
ఫ్లిప్ ఫోనా? యూజ్ & త్రో ఫోనా?
హా. దాన్ని మనం తెరిచి చూడాలి.
నా అంచనా సరైనదైతే, అందులో బకూనిన్ ఒక ఎన్ క్రిప్షన్ సీపీయూని అమర్చి ఉంటాడు.
సరే.
- ఫోన్ ఏది? - విసిరి పారేశా.
మీ దగ్గర లేదా? పారేశారా? అదే మనకి ఆధారం.
దాని బ్యాటరీ అయిపోయింది మరి. అది యూజ్ & త్రో ఫోన్ కదా.
అసలు మీరు గూఢచారేనా?
నేను పని చేస్తోంది ఏజెంట్ ఆర్గైల్ అంత తెలివిమంతుడితో కాదని స్పష్టంగా అర్థమైపోతోంది.
ఈ చిప్ సాయంతో, సిద్ధాంతపరంగా, పూర్తి స్థాయి ఎన్ క్రిప్షన్ కాల్స్ చేయవచ్చా?
సిద్ధాంతపరంగా చేయవచ్చు. కానీ అవతలి వ్యక్తి వద్ద కూడా దీనికి మ్యాచ్ అయ్యే...
...మ్యాచ్ అయ్యే డైసెక్ శాటిలైట్ డిష్ ఉండాలి. అంతే.
విన్నారుగా. డైసెక్ డేటాబేస్ తీయండి.
అతని శాటిలైట్ గురించి మనకి చెప్పడానికే అతను ఆ చిప్ ని ఎంచుకున్నాడు.
శాటిలైట్ ఎక్కడ ఉందో కనిపెడితే, బకూనిన్ ఎక్కడ ఉన్నాడో తెలుస్తుంది.
ఇప్పుడు సవాలు ఏంటంటే...
యూకేలో ఉండే, పని చేస్తున్న డైసెక్ శాటిలైట్ల జాబితాని...
...మనం పొందడం ఎలా?
ఇప్పుడు పిస్తా బాబు పనితనాన్ని చూడండి.
ఆ జాబితాను ఎలా కనుగొనాలో తెలుసా?
కీరా నాకు కొన్ని విద్యలు నేర్పింది మరి. తెలుసా?
కాబట్టి, నేను డైసెక్ డేటా బేసులోకి దొంగచాటుగా...
...ప్రవేశిస్తాను. వాళ్లు అమ్మే ప్రతి శాటిలైట్ వాళ్ల దగ్గర రిజిస్టర్ అవుతుంది.
దీన్ని వాళ్ల కన్నా ముందే మనం తేల్చాలి, లేదంటే తలకాయలు లేస్తాయి.
వారెవ్వా, మెటస్ప్లాయిట్ ఫైర్ వాల్ వాడుతున్నారే.
- అది మెటస్ప్లాయిట్ ఫైర్... - హా, దాన్ని దాటి ముందుకు వెళ్లగలనులే. ఒక నిమిషం ఆగు.
- అయితే? - దాన్ని దాటి ముందుకు వెళ్లగలను. ఒక్క నిమిషం ఆగండి.
సవాలు స్వీకరించా.
దాదాపుగా అయిపోవచ్చింది.
దాదాపుగా అయిపో...
అయిపోవచ్చింది.
- ప్రవేశించా. - ప్రవేశించా.
ప్రవేశించా.
ఆర్గైల్ ఇలా చేయగలడా?
ఈ పని నువ్వు చెయగలవో లేదో చూడాలనుంది నాకు.
ఇక్కడ ఏం సమాచారం ఉందో చూద్దాం. ఎన్ని...
...శాటిలైట్ స్థానాలు ఉన్నాయి?
చాలా ఉన్నాయి. మొత్తం తొంభై...
...ఆరు ఉన్నాయి, ఖచ్చితంగా చెప్పాలంటే.
అయ్య బాబోయ్.
అయ్యో, అయ్యయ్యో.
కానీ అతను ఆల్బర్ట్ మెమోరియల్ ని ఏదోక కారణం చేతనే ఎంచుకొని ఉంటాడు కదా.
- ఇక్కడికి... - ...అత్యంత దగ్గర్లోని శాటిలైట్ ఏది?
ఇక్కడ ఉన్న చిన్నదే అత్యంత దగ్గర్లో ఉండేది.
అదేనా... అదేనా అతి దగ్గరగా ఉండేది...
- ...మెమోరియల్ కి? - అవును, మేడమ్.
- అవును, సర్. - కోబర్గ్ స్ట్రీట్.
కోబర్గ్ స్ట్రీట్.
అంటే, ప్రిన్స్ ఆల్బర్ట్ శాక్సే...
...కోబర్గ్. మనోడి...
- ...ఆచూకీ... - ...దొరికింది అనుకుంటా.
మీ అంచనా నిజం కావాలని ఆశిద్దాం.
రచయితలకు ఉండే సిక్త్ సెన్స్.
25 కోబర్గ్ స్ట్రీట్ అపార్టుమెంట్ 305 - లండన్ యూకే
ఇంట్లో ఏవరూ లేరు. ఇప్పుడేం చేద్దాం?
నేను గూఢచారిని కదా.
సరే మరి. రచయితలకు ఉండే సిక్త్ సెన్స్ అన్నారే?
ఏదైనా గమనించారా?
బకూనిన్ కి డబ్బు బాగా ఉంది. అతను ఇలాంటి చెత్త ప్రదేశంలో ఉండే అవకాశం లేదు.
వేట చేరుకోవడానికి సమయం
- మొదటి బృందం, ఎక్కడున్నారు? - సుమారుగా మూడు కిలోమీటర్ల దూరంలో ఉన్నాం.
అది కాదు. గోడ మీద వాల్ పేపర్ ఉంది. ఇది మీకు మామూలు విషయంలానే అనిపిస్తోందా?
ఇక్కడున్న వాళ్లకి టేస్ట్ లేదని తెలుస్తోందిలే. ఇక మనం... బయలుదేరుదాం.
ఏం చేస్తున్నారు?
చూడండి, చూడండి. ఇక్కడ ఒక గీత ఉంది. ఇది ఆధారం.
- ఇక్కడ చూడండి. - అది పగుళ్లకు వాడిన స్పాకుల్. అది ప్లాస్టర్. ఇక పదండి.
ఇందులో ఏదో ఉంది.
మనం ఇంకా 95 చోట్లకి వెళ్లి వెతకాలి. ఇక్కడి నుండి త్వరగా బయలుదేరుదాం.
లేదు. ఆగండి. దీని సంగతి నేను తేలుస్తాను.
మనకి కావాల్సిన చోటు ఇదే అని నాకు తెలుసు.
సరే, మీరు నా సమయాన్ని వృథా చేస్తున్నారు. నేను కూడా మీ సమయాన్ని వృథా చేస్తా.
- మీకు డాన్స్ వేయాలనుందా? - లేదు.
నాకు వేయాలనుంది. యాహూ!
టీమ్ లీడర్, ఎక్కడి దాకా వచ్చారో చెప్పు.
సర్, ఇంకా ఒకటిన్నర కిలోమీటర్ దూరంలో ఉన్నాం.
ఏమైనా కనిపిస్తోందా?
ఒక్క నిమిషం.
- ఇది లాక్ బాక్స్. దీన్ని మీరు తెరిచేయగలరు. - హా.
- మంచి ఐడియా ఇచ్చారు.
కాల్చే ముందు,
- దయచేసి నాకొక మాట చెప్పండి, సరేనా? - ఏమైంది?
మీరు గూఢచారి కదా, తాళం తీసే విద్య మీకు వచ్చి ఉండాలి కదా?
ఈ తాళాన్ని తెరవడం కష్టంగా అనిపించింది.
హేయ్! వారెవ్వా. ఇది కదా కావాల్సింది.
ఇదేంటి?
ఇది పడవ తాళం చెవి.
అది పడవ తాళం చెవి అని మీకెలా తెలుసు?
మా ఇల్లు సరస్సు పక్కనే మరి.
ఐపీ అడ్రస్లు, వీపీఎన్ ఐడీలు, డ్రాప్ సైట్లు. అన్నీ ఇక్కడ ఎన్ కోడ్ అయి ఉన్నాయి.
ఇది అరాజకవాద గుర్తు.
బకూనిన్ అనే పేరు కూడా దానితో ముడిపడి ఉన్నదే.
పందొమ్మిదవ శతాబ్దానికి చెందిన రష్యన్ అరాజకవాద వ్యక్తి పేరు కూడా బకూనినే.
ఇదే. ఇది బకూనిన్ పుస్తకమే.
బాబోయ్. ఇది అతని లాగ్ బుక్.
అవును, ఇది మనల్ని మాస్టర్ ఫైల్ దగ్గరికి చేర్చే అవకాశం ఉంది. చూడండి!
మీరు అన్నది నిజమే.
అదరగొట్టేశారు మీరు.
- నేను కనుగొన్నాను. - సూపర్. మీరే కనుగొన్నారు.
నేను కనుగొన్నాను.
మరి దీని సంగతి కూడా చూడగలరా?
సరే, సరే, సరే.
నేను మూడు లెక్కపెట్టగానే మీరు లోనికి ప్రవేశించండి.
ఒకటి, రెండు, మూడు. వెళ్లండి!
- గదిలో ఎవరూ లేరు. మనకి కావలసిన వారు ఇక్కడ లేరు. - ఛ!
బాబోయ్, ఈ పిల్లిని చంపేయాలి.
అయ్యో. అయ్యయ్యో.
ఎందుకు మాటిమాటికీ ఇలా జరుగుతోంది?
అక్కడ ఒకడున్నాడు!
- ఇప్పుడు నా స్టంట్ చూడండి. - ఏ స్టంట్?
ఇది!
అయ్య బాబోయ్.
సారీ.
చెప్తున్నా కదా, ఇంకొంచెం ఉంటే ఆ పిల్లి ప్రాణాలు హాంఫట్ అయిపోయేవి.
- మీ పిల్లికి ఓ దండం. - హా, ఈసారి దీని వల్ల కాస్త పొరపాటు జరిగిపోయింది.
నిజానికి, ఇప్పుడు నాకు చాలా బాగుంది. చాలా అంటే చాలా బాగుంది.
నా సంచి ఇవ్వరా కాస్త. చాలా చాలా థ్యాంక్స్.
సరే మరి, ఈ డివిజన్ మనుషులు, ఒకరి తర్వాత ఒకరు వస్తూనే ఉంటారు.
వాళ్లు ఇంకా వస్తారు.
కాబట్టి, వాళ్లకి అతిథి మర్యాదలు చేయాలని మీకు ఉంటే తప్ప, మనం ఇక్కడి నుండి చెక్కేస్తే మంచిదని నా సలహా.
సరే.
ఇది పట్టుకోండి... ఆగండి, కాస్త ఆగండి.
కాదు, కాదు. ఇలా రండి. ఇటు రండి.
ఇలా రండి. అటు కాదు.
- దీన్ని పట్టుకోండి. పట్టుకోండి. - సరే.
- దీన్ని తీసుకోండి. - థ్యాంక్యూ
- దీనితో వాళ్లని కాల్చి పారేస్తాను. - సరే.
ఆ తర్వాత, మనం వెళ్లేటప్పుడు మీరు వాళ్ల తలకాయలని తొక్కాలి.
- సరే. - వాళ్లు చనిపోయారని నిర్ధారించుకోవాలి.
అర్థమైందా?
వాళ్ల తలకాయలని నేను తొక్కలేను!
ఎందుకు తొక్కలేరు! మానవ పుర్రె చాలా అంటే చాలా పెళుసైనది.
ఏంటి?
గుడ్డును తొక్కినట్టే ఉంటుంది. లేదా పుచ్చకాయని సుత్తితో బలంగా కొట్టినట్టు ఉంటుంది.
అంటే... మీరు కాలు ఎత్తి, దాన్ని తొక్కేస్తే సరిపోతుంది.
ఇలా, అర్థమైందా?
లేదు, లేదు. అది చాలా బాగా ఉంటుంది. సరదాగా ఉంటుంది. షేక్ డ్యాన్స్ చేసినట్టే. ఎప్పుడైనా షేక్ డ్యాన్స్ చేశారా?
షేక్ డ్యాన్స్ చేసినట్టే అన్నమాట. ఒకటి, రెండు, మూడు అనుకొని ఆ తలకాయని తొక్కి పారేయడమే. ఒకటి, రెండు, మూడు.
నాకు డ్యాన్స్ రాదు. నేను పుర్రెలని తొక్కలేను.
అయితే, ఇది మీకు సరదాగా అనిపిస్తుంది, మంచి ఫీలింగ్ ని కలిగిస్తుంది.
ఒకటి, రెండు, మూడు.
వెళ్దాం పదండి.
సరే మరి, ఇది నువ్వు చేయగలవు. షేక్ డ్యాన్స్ చేసి, తొక్కేయడమే.
షేక్ డ్యాన్స్ చేసి, తొక్కేయాలి.
బాబోయ్.
షేక్ డ్యాన్స్ చేసి...
చేసి...
ఈ పని నేను చేయలేను. అస్సలు చేయలేను.
ఎల్లి, ఏం జరుగుతోంది?
ఎల్లి! తలకాయలని తొక్కలేదే?
ఏమైంది?
నా పని నేను చేశాను. కానీ మీ పని మీరు చేయలేదు.
అవును. లేదు, లేదు.
- నేనూ చేద్దామనే అనుకున్నా, కాస్త చేశా కూడా. కాకపోతే... - చెప్పండి.
అంత అవసరం లేదేమో అనిపించింది. అదన్నమాట.
ఏదో అంటున్నారే?
సారీ.
అయ్యయ్యో. వీళ్లు ఇంకా వస్తున్నారా?
తలుపు తెరిచే ఉంటే, సెక్యూరిటీ అలారం మోగుతుంది
ఎక్కడికి వెళ్తున్నారు? ఎక్కడికి వెళ్తున్నారు?
పైకప్పుకు వెళ్లడానికి మాత్రమే
ఇక్కడ పెట్టడానికే ఉన్నట్టుంది ఇది.
సరే మరి.
సరే మరి. ఒక్క నిమిషం. ఐడన్, ఐడన్, ఆ కమ్మి.
ఈ పడవ. పడవ తాళం చెవి. ఇది బకూనిన్ పనే. పారిపోవడానికి సంబంధించిన అతని ప్లానులో భాగమే ఇవన్నీ.
కిందికి వెళ్లడానికి, తాడో, లేకపోతే నిచ్చెనో ఎక్కడో పెట్టే ఉంటాడు.
లేదు, మనం దూకాలి.
- ఏంటి? - మనం కిందికి దూకాలి.
లేదు, లేదు.
మనం మూడు అంతస్థుల పైనున్నాం.
అవును. బకూనిన్ పూర్తిగా ఆలోచించే ఇలా చేశాడు.
- ఆ గుడ్డ కింద, మెత్తటి పట్ట లాంటిది ఉంటుంది. - లేదు.
- తప్పకుండా ఉంటుంది, నేను చెప్తున్నా కదా. - ఒకవేళ మీ అంచనా తప్పు అయితే?
చూడండి, నన్ను నమ్మండి. ఇప్పటిదాకా మీకు ఏం కాకుండా చూసుకున్నా.
కాబట్టే, ఇప్పుడు పైకప్పు మీద ఇరుక్కుపోయి ఉన్నాం, చచ్చే స్థితిలో ఉన్నాం.
- సరే, అందులో నిజం లేకపోలేదు. - ఓరి దేవుడా.
ఒకటి అడుగుతాను. మీకు ఆల్ఫీ మీద నమ్మకం ఉంది కదా?
బాగా ఉంది.
ప్రమాద హచ్చరిక నీరు చాలా లోతుగా ఉంటుంది
హమ్మయ్య.
అయ్య బాబోయ్. ఏమీ కాలేదు.
- హమ్మయ్య. అయ్య బాబోయ్. వద్దు. - ఇప్పుడు మనం దూకుదాం.
- చేతులు చాచండి, వీపు మీద పడాలి. - వద్దు.
- ఏం... నా మీద నమ్మకం ఉంచి దూకండి. - వద్దు.
- ఎప్పుడైనా అవతలి వ్యక్తిపై నమ్మకంతో దూకారా? - లేదు.
- కత్తిలా ఉంటుంది. - ఓరి దేవుడా.
ఆల్ఫీ పాపం ఒక్కటే ఉంది.
- మనం అక్కడికి వెళ్లాలి కదా. - దేవుడా. ఓరి దేవుడా.
దాన్ని చూడండి, కత్తిలా ల్యాండ్ అయింది.
- దానికేమీ కాలేదు. - సరే.
- సిద్ధమేనా? మూడు లెక్కపెట్టాక దూకుదాం. - అయ్యయ్యో.
ఒకటి, రెండు,
- మూడు! - ఆల్ఫీ!
- ఆల్ఫీ, హమ్మయ్య. - పదండి, ఇక్కడే ఉంటే మనకి ప్రమాదం. ఇక వెళ్దాం.
- వెళ్దాం పదండి. తుపాకీ తూటాకి బలి అవ్వాలనుందా? - నువ్వు నా బంగారం.
విలియమ్స్
వాళ్లు తప్పించుకున్నారు, సర్.
ప్రసారం ముగిసింది
మన్నించండి, మిస్టర్ డైరెక్టర్.
పని జరగలేదని బాధ పడితే, సమయం వృథా అవ్వడం తప్ప ఇంకో లాభం ఉండదు.
జెట్ లో ఇంధనం నింపండి. మనం యూరప్ కి వెళ్తున్నాం.
సెయింట్ ఏథన్స్ హోటల్
నా చేతికి ఎప్పుడు చిక్కుతావు, బకూనిన్!
తెలివైన వాడివే.
అయ్య బాబోయ్, వద్దు.
నా మానాన నన్ను వదిలేయ్.
ఎట్టకేలకు, నన్ను గుర్తించావు.
నాతో స్నేహంగా మెలగాలని చూస్తున్నావే. నాతో స్నేహం చేయాలనుందా?
నేను ఇక్కడ లేను అన్నట్టు ఎందుకు నటిస్తున్నావు?
ఎందుకంటే, నువ్వు నిజం కాదు కాబట్టి.
మరి నాతో ఎందుకు మాట్లాడుతున్నావు?
అదే కదా అసలు సమస్య. నువ్వు నా భ్రమవి, అంతే.
నాకు ఒత్తిడి, కంగారు వస్తే, నువ్వు కనిపించేస్తావు,
వాటిని తగ్గించే ప్రక్రియలో భాగంగా నా మెదడు, లేని నిన్ను చూపెడుతోంది.
నువ్వు నేను సృష్టించిన పాత్రవి మాత్రమే.
అంతేనా?
బాబోయ్, నువ్వు చిరాకు తెప్పిస్తున్నావు. వెళ్లిపో ఇక్కడి నుండి.
వెళ్లిపో.
నువ్వు రచయిత్రివి. నీ మాటే నాకు శాసనం.
బాబోయ్...
ఇక్కడి నుండి దొబ్బేయ్.
మీ పిల్లి నన్ను రక్కింది.
ఎందుకు అంటారు!
మనోడు, దీన్ని ఎన్ క్రిప్ట్ చేయడానికి సిమ్మెట్రిక్ప్-కీ ఆల్గరిథమ్ ని ఉపయోగించాడు.
ఫైస్టెల్ నిర్మాణ పద్ధతినా?
లై-మాసీ పద్ధతిని ఉపయోగించాడు. మీ మొదటి పుస్తకంలోని దాన్ని ఉన్నది ఉన్నట్టుగా దించాడు.
మీ ఆర్గైల్ గురించి మీకు బాగానే తెలుసే.
హా, నేను రైలులో నిజమే చెప్పాను. నేను మీ పుస్తకాలను మిస్ కాకుండా చదువుతాను.
మీరు చాలా బాగా రాస్తారు, ఎల్లి కాన్వే.
సరే.
అలాగే, మీరు ఒక మంచి గూఢచారి కూడా.
అవును.
థ్యాంక్యూ.
ఇక, మీరు స్నానం చేసుకోవచ్చు.
నా దగ్గర కంపు కొడుతోందని చెప్తున్నారా?
అయినా, నేను... స్నానం చేయాలనుకుంటా. సరే మరి. అంతరార్థం అర్థం చేసుకోగలనులే.
ఆగు, ఆగాగు. అతడిని వదిలేయ్.
అతడిని వదిలేయ్. ఇలా రా. ఇలా రా, బంగారం.
హేయ్. హా. తను నా దగ్గరే ఉంది. ఏమో, ఏదో నాసిరకం హోటల్ లో ఉన్నాం.
తనకి అస్సలు అనుమానం రాలేదు.
లేదు. చూడు, తను నాకు పిచ్చెక్కిస్తోంది.
ఎల్లి కాన్వేని కాల్చి పడేయాలి.
లేదు, విను. తనని నేను నీ దగ్గరికి తీసుకొస్తా,
ఆ తర్వాత ఇద్దరం ముగించేద్దాం. సరేనా? ఇక దీన్ని అంతటినీ భరించడం నా వల్ల కాదు.
హా, లేదు, లేదు. అంతే. అంతే.
చికాగో
హేయ్.
మళ్లీ ఎందుకు వచ్చావు, లెనర్డ్?
ఒక వ్యక్తికి ఎంత చక్కెర అవసరం అవుతుంది?
- నాకు అర్థం కావట్లేదు. - లేదు. నేను వచ్చింది చక్కెర కోసం కాదు.
మీ కూతురు, లండన్ నుండి కాల్ చేసింది. ఛార్జీలు మనమే చెల్లించాలి. ఎల్లి కాల్ చేసింది.
- హలో. - అమ్మా. అమ్మా, హాయ్.
ఎల్లి, బంగారం. నువ్వు రాకపోయేసరికి మేము చాలా కంగారుపడిపోయాం.
ఇంతకీ లండన్ లో ఏం చేస్తున్నావు నువ్వు?
లెనర్డ్, నేను నా కూతురితో మాట్లాడుతున్నాను.
దయచేసి మాకు కాస్త ఏకాంతం ఇస్తావా?
కానీ ఫోన్ నాది కదా.
నా చక్కెర ఇచ్చా కదా అని నిన్ను ఇబ్బంది పెట్టానా?
ఇంటికి వెళ్లు, లెనర్డ్.
ఎల్లి, ఒక్క నిమిషం. నువ్వు విమానంలో వెళ్లావా?
అది చాలా గొప్ప విషయం.
హా. అనిపించేంత గొప్ప విషయమేమీ కాదులే.
నేను చాలా పెద్ద సమస్యలో ఉన్నాను, అమ్మా.
సమస్యనా? ఎలాంటి సమస్య?
అది సంక్లిష్టమైనది...
- నేను ఇలాంటి సురక్షితం కాని లైనులో చెప్పలేను. - సురక్షితం కాని లైనా?
నువ్వు ఇప్పుడు నాకు విపరీతమైన కంగారు తెప్పించేస్తున్నావు.
ఇక చాలు. ఇంటికి వచ్చేయ్, ఎలిజబెత్.
లేదు. లేదు, నేను రాలేను.
నా దగ్గర డబ్బులు లేవు, నా క్రెడిట్ కార్డులని కూడా నేను వాడలేను,
నా దగ్గర పాస్ పోర్ట్ లేదు. నాకు ఎవరికి కాల్ చేయాలో అర్థం కాలేదు, సరేనా?
అయితే మేమే నీ దగ్గరికి వస్తాం, బంగారం.
బ్యారీ! మనకి లండన్ కి విమాన టికెట్స్ బుక్ చేయ్! ఇంగ్లండ్ కి!
నీకూ, నాన్నకి మీ 30వ వివాహ వార్షికోత్సవం సందర్భంగా
నేనొక హోటల్ బుక్ చేశాను, గుర్తుందా?
దాన్ని ఎలా మర్చిపోతాను! అది...
శావోయ్
దాని పేరు బయటకు చెప్పవద్దు. కానీ ఆ సూట్ నే బుక్ చేసుకోండి.
ఎవరైనా అడిగితే, నాన్న పని మీద వెళ్తున్నాడని, నువ్వు కూడా ఆయనతో వెళ్తున్నావని చెప్పు.
ఆయనకి డెంటల్ మీటింగ్ ఉందని చెప్పు.
ఎల్లి. ఓరి దేవుడా.
ఎల్లి, నువ్వు బాగానే ఉన్నావా? నీకేమైనా అయిందా?
- హా... లేదులే. నాకేమీ కాలేదు, నిజంగానే చెప్తున్నా. - పక్కానా?
- హా. - సరే, ఆల్ఫీని ఇలా ఇవ్వు.
నీకు బాగా ఆకలిగా ఉండి ఉంటుంది, బంగారం. నీకు ఇష్టమైనవన్నీ ఆర్డర్ చేశాను.
- హమ్మయ్య. నాకు చాలా దాహంగా ఉంది. - నీకు కూడా, ఆల్ఫీ.
చూడు, నీ గురించి కూడా నేను మర్చిపోలేదు.
సరే, ఇదేమైనా పన్నులకు సంబంధించిన విషయమా? మేము అయితే అదే అనుకున్నాం మరి.
లేదు, అమ్మా. ఇది పన్నులకు సంబంధించిన విషయం కాదు.
చూడండి, మీ వెంట ఎవరైనా పడ్డారా?
వెంటపడటమా?
ఎవరైనా మా వెంట ఎందుకు పడతారు? బంగారం.
నేను అంతా వివరంగా చెప్తాను, కనీసం ప్రయత్నమైనా చేస్తా. నాన్న ఎక్కడ?
హాలు చివర ఉన్నాడు, ఐస్ కోసం వెళ్లాడు.
ఈ మిస్టరీ, సస్పెన్సులు ఇక చాలు, నాకు చాలా భయం వేస్తోంది, సరేనా?
ఇప్పుడు, నాకు ఏం తెలుసుకోవాలనుంది అంటే...
- తలుపు తెరవవద్దు. - మీ నాన్నేలే.
వద్దు. ఆగు, అమ్మా! అమ్మా!
- ఎల్లి. - నాన్నా.
ఈ తొక్కలో హోటల్ కి ఒక దండం.
ఐస్ కోసం రూమ్ సర్వీసుకు కాల్ చేయమంటున్నారు, దారుణం కదా?
వచ్చి హత్తుకో, ఎల్స్ బెల్స్.
నాన్నా. నన్ను క్షమించు.
నిన్ను, అమ్మని ఇందులోకి లాగాను.
నాకు మరో దారి కనిపించలేదు.
క్షమాపణలు ఎందుకు! అంటే...
ఎంత వయస్సు వచ్చినా, తల్లిదండ్రులు ఉండేది అందుకే కదా.
అయ్య బాబోయ్, నువ్వు వణికిపోతున్నావు, బంగారం.
కూర్చో. ఇక్కడ కూర్చో.
అంతా సర్దుకుంటుందిలే.
మేము నీకు ఎప్పుడూ ఏం చెప్తాం చెప్పు?
- "ఇది కూడా..." అదీ మరి. హా. - "ఇది కూడా తొలగిపోతుంది." హా, నాకు తెలుసులే.
కానీ, ఇది తొలగిపోదు అనిపిస్తోంది...
అంత తేలిగ్గా పోదనిపిస్తోంది.
సరే మరి.
విషయం ఏంటంటే, నా కొత్త పుస్తకంలో నేను రాసిన వాటికి, అంటే, నేను ఊహించుకొని రాసిన వాటికి,
నిజంగా జరుగుతున్న వాటికి చాలా దగ్గరి పోలికలు బయటపడుతున్నాయి.
అందుకని, ఒక ప్రమాదకరమైన గూఢచర్య సంస్థ...
నిజ జీవితంలో ఉండే డైరెక్టరేట్ వాళ్లు, తాము ఏ డిజిటల్ ఫైల్ కోసమైతే వెతుకుతున్నారో, దాన్ని పొందడంలో
నేను సాయపడగలనని వాళ్లు అనేసుకుని, దాని కోసం నా వెంట పడ్డారు.
మరి... ఎలా తప్పించుకున్నావు, బంగారం?
ఇంకో గూఢచారి నన్ను కాపాడాడు.
ఆ డైరెక్టరేట్ వాళ్లు వెతికే ఫైలును, వాళ్ల కన్నా ముందుగా
పొందడంలో అతనికి సాయం చేస్తే, నన్ను కాపాడతాడని నాకు మాటిచ్చాడు.
అతను మంచివాడని నమ్మబలికాడు, కానీ అది నిజం కాదని తెలుసుకున్నాను.
కాబట్టి, ఆ ఫైల్ విషయంలో ఉన్న ఏకైక ఆధారాన్ని దొంగతనంగా తెచ్చేశాను...
అది హ్యాకర్ కి చెందిన లాగ్ బుక్ అనుకుంటా.
ఇక, ఇక్కడికి వచ్చాను...
అంటే, నాకు...
నాకు ఎవరిని నమ్మాలో అర్థం కాలేదు.
అయితే, ఇప్పుడు డ్రగ్స్ తీసుకోవడం మొదలుపెట్టావా, బంగారం?
- రూత్! - అమ్మా!
- ఏంటి? - లేదు!
- తన కళ్ళని చూడు. తన... - తను ఆ పని చేయట్లేదు.
ఎల్లి. ఈ లాగ్ బుక్ ఎక్కడ ఉంది?
ఇక్కడికి తెచ్చావా?
హా. అది అక్కడ ఉంది. నా పిల్లి బ్యాగులో ఉంది.
సరే.
నువ్వు పోలీసుల దగ్గరికి, లేదా ఎఫ్.బీ.ఐ వాళ్ల దగ్గరికి వెళ్లాలి.
లేదు, అమ్మా, నీకు అర్థం కావట్లేదు. వీళ్లకి అన్నీ తెలిసిపోతాయి.
అలా అని మనం ఊరికే కూర్చోలేం కదా. నువ్వు దీని గురించి మీడియా వాళ్లకన్నా చెప్పు.
ఆ పనే ఉత్తమం. దాన్ని ఆండర్సన్ కూపర్ దగ్గరికి తీసుకెళ్లు.
అలాంటి వాళ్లు... వాళ్లు... ఏమో మరి...
బ్యారీ, నువ్వేమంటావు? బ్యారీ!
- దేవుడా. - కాస్త ఈ లోకంలో ఉండు, బంగారం.
నువ్వేమంటావు?
నాకు...
నువ్వు ఇక్కడికి క్షేమంగా, ఏమీ కాకుండా వచ్చావు, ఇంకా ఆ సైకో గాడి చేతిలో నీకేమీ కాలేదు,
నాకు అది చాలబ్బా.
దురదృష్టవశాత్తూ నీకేమైనా జరిగితే,
నేనూ, మీ అమ్మ ఏమైపోతామో నాకు తెలీదు.
- తనకేమైనా నువ్వు బాగానే ఉంటావులే. - ఏం జరుగుతోంది?
అయ్య బాబోయ్. అమ్మా, త్వరగా! త్వరగా నా వెనక్కి వచ్చేయ్.
దయచేసి మమ్మల్ని చంపవద్దు.
నేను నీకు డబ్బులిస్తాను. నేను... వద్దు.
నన్ను... మీరు నన్ను ఎవరో అనుకుంటున్నారు.
- నేను డెంటిస్టుని. - నోర్మూయ్.
- ఐడన్, వద్దు. - నీ కళ్లు నిన్ను మోసం చేస్తున్నాయ్, ఎల్లి.
- తనని వదిలేయ్. - ఇదంతా నా వల్లే జరుగుతోంది. ఓరి దేవుడా. నాన్నా.
- నన్ను నమ్ము, ఎల్లి. - నిన్ను నమ్మాలా?
నన్ను కాల్చి పడేయాలి అని ఫోనులో అన్నావుగా. నీ మాటలు విన్నాను!
నా ఉద్దేశం వేరు, నువ్వు అర్థం చేసుకుంది వేరు.
ఓరి దేవుడా.
కానీ వీడి తలలో మాత్రం నాకు తూటా దింపాలనుంది, నిజంగా చెప్తున్నా.
ఇక చాలు.
నన్ను చంపితే, నువ్వు చచ్చేదాకా డివిజన్ నిన్ను వెంటాడుతూనే ఉంటుంది. నువ్వు చచ్చేదాకా.
నాన్నా?
ఏంటి?
వీడు మీ నాన్న కాదు. నీకు అర్థం కావట్లేదా?
- తను కూడా మీ అమ్మ... - మూసుకో, వైల్డ్.
ఈమెని చంపడం నాకు ఇష్టం లేదని అనుకోకు.
అమ్మా?
- వెళ్దాం పద. - మా అమ్మా, నాన్నలు.
హేయ్. నన్ను చూడు. హేయ్, నువ్వు నన్ను నమ్మాలి.
నువ్వు మా అమ్మని చంపేశావు!
ఆమె మీ అమ్మ కాదు.
ఆమె నిన్ను చంపాలని చూసింది.
గత 72 గంటల్లో నిన్ను చంపడానికి ప్రయత్నించకుండా ఉండిన ఏకైక వ్యక్తి ఎవరు?
ఉద్దేశపూర్వకంగా? పద వెళ్దాం.
పద! త్వరగా పద!
కారెక్కు! త్వరగా బయలుదేరుదాం!
- మరి ఆల్ఫీ సంగతేంటి? - ఆల్ఫీ?
- నేను ఆల్ఫీ సంగతే మర్చిపోయాను. - పిల్లి సంగతా?
నేను దాన్ని వదిలేసి రాలేను. నేను వెనక్కి వెళ్లాలి. వెళ్లి తీరాలి.
- జోక్ చేస్తున్నావా! - ఇప్పుడు నాకు అది తప్ప ఇంకెవరూ లేరు. ప్లీజ్.
పైకి వెళ్లి, నీ పిల్లితో పాటు చస్తావా?
లేదా నాతో వచ్చి నిజం తెలుసుకుంటావా? నీ ఇష్టం.
కానీ గూండాలు ఇంకా వస్తారు, ఎల్లి. త్వరగా నిర్ణయం తీసుకో.
ఏమైంది? బాగానే ఉన్నావా?
బాగానే ఉన్నావా అని అడుగుతున్నావా?
- ఓరి దేవుడా. - బాగానే ఉన్నావా అని నన్ను అడుగుతున్నావా?
మా అమ్మానాన్నలు ఇందాకే నన్ను చంపాలని చూశారు.
మా అమ్మ, హఠాత్తుగా బ్రిటిష్ మనిషి అయిపోయి,
నా తలకు తుపాకీ పెట్టింది.
ఇప్పుడు నేనెవరిని నమ్మాలి!
ఇక ఆల్ఫీ ఏమో, ఈ రాకాసుల దగ్గర ఉంది.
వాళ్ల దగ్గర నా ఆల్ఫీ ఉంది, ఇక దాన్ని నేనెప్పటికీ చూడలేను, కదా?
నేను మళ్లీ ఇంకెప్పటికీ ఆల్ఫీని చూడలేను.
కాబట్టి, నాకు తెలీట్లేదు. నాకు తెలీట్లేదు, ఐడన్, నువ్వే చెప్పరాదూ.
నువ్వే చెప్పు, నీకు అనిపిస్తోందా... నేను బాగానే ఉన్నానని నీకు అనిపిస్తోందా?
సరే, నేను పిచ్చి ప్రశ్న అడిగా నిన్ను.
కానీ, నువ్వు ఒక విషయంలో మాత్రం పొరబడ్డావు.
నువ్వు ఒకరిని నమ్మవచ్చు.
ఇంకా చెప్తున్నా కదా, నీకు విశ్రాంతి అవసరం.
నేనేమీ అలసిపోలేదు.
నిజం చెప్తున్నా కదా, నీకు విశ్రాంతి అవసరం.
గూఢచారి ఎంత గొప్పవాడు అయితే, అతను ఆడే అబద్ధం అంత పెద్దది అవుతుంది. అంతా సర్దుకుంటుందిలే.
గుడ్ మార్నింగ్, బంగారం.
మనం ఎక్కడ ఉన్నాం?
హలో, ఫ్రాన్స్. నా ఉద్దేశం, బోంజోర్నో, ఫ్రాన్స్.
అది బోంజోర్నో కాదు, బోంజోర్.
నేను అంది కూడా అదే.
నీకు ఫ్రాన్స్ అంటే ఇష్టమా?
ఒక విషయం చెప్పనా. నాకు ఫ్రెంచి వాళ్లని చూస్తే చాలు, వాళ్ల పంచెలు ఊడగొట్టాలనిపిస్తుంది.
అర్థమైందా? ఫ్రెంచి వాళ్ల పంచెల వాడకం?
ఇలాంటి పంచులు నా దగ్గర చాలా ఉన్నాయి, లోపల దాచా, అంతే.
వావ్.
వారెవ్వా. ఎక్కడెక్కడో తిరిగి మా గూఢచారి ఇప్పటికి ఇక్కడికి వచ్చాడే.
అది అదేనా?
అదరగొట్టేశావు.
ఎల్లి, ఈయన పేరు ఆల్ఫీ.
ఆల్ఫీ?
తన పిల్లి... తన పిల్లికి ఆల్ఫీ అని పేరు పెట్టింది.
పేరు అదిరింది.
అది కత్తిలాంటి పిల్లే అయ్యుంటుందిలే.
ఆల్ఫీ.
- అంటే ఆల్ఫ్రెడ్ సోలమనా? - అవును.
అంటే, సీఐఏకి మాజీ డెప్యూటీ డైరెక్టర్ అయిన, ఆల్ఫ్రెడ్ సోలమనా?
ఇక నీ కంట నీరు రానివ్వను. మాటిస్తున్నా.
థ్యాంక్యూ.
నాతో పాటు అలా నడుస్తావా?
అలాగే.
నువ్వు వైన్ తాగుతావా?
హా, అప్పుడప్పుడూ తాగుతా.
పీనో నువా. అతి ప్రాచీన ద్రాక్ష జాతికి చెందినది ఇది.
రోమన్ సామ్రాజ్యం కాలం నాటి నుండి ఉంది ఇది. దీన్ని ప్రపంచమంతా పండిస్తారు.
కానీ, ఉపయోగించేది ఒకే ద్రాక్ష అయినా, మేము చేసే వైన్ కి,
నాపా లేదా టస్కనీలో చేసే వైన్ కి తేడా ఎందుకు ఉంటుందో తెలుసా?
- తెలీదు. - ద్రాక్ష ఒకటే.
అది ఎక్కడ పండింది అనే దానిలోనే తేడా ఉంటుంది.
వేసవి గాలుల వల్ల మరింత విశిష్టమైన, ఉష్ణమండలాలకు సంబంధించిన ప్రత్యేకమైన రుచి తగులుతుంది.
ఎక్కువ ఎత్తులో పండిస్తే... ఆమ్ల రుచి తగులుతుంది అన్నమాట.
ఇవి పెరిగే పరిసరాలను బట్టి వాటి రుచి ఉంటుంది. దీన్నే ఫ్రెంచి వాళ్లు టెర్వా అని అంటారు.
ఒక ద్రాక్ష గురించి తెలుసుకోవాలంటే, దాని పుట్టు పూర్వోత్తరాల గురించి తెలుసుకోవాల్సిందే.
ప్రాచీన కాలంలో జనాలు, వైన్ ని ఇలాగే పులియబెట్టేవారు.
ఈ పద్ధతి కాలగర్భంలో కలిసిపోయింది అన్నమాట, కానీ వెయ్యి సంవత్సరాల అనంతరం
ఒక ఫ్రెంచి రైతు, తన ఇంటి ఆవరణలో పూడ్చబడి ఉన్న, శిథిలావస్థలో ఉన్న ఇలాంటి భారీ కూజాలను
అనుకోకుండా గుర్తించాడు.
ఇక ఏముంది! కాలగర్భంలో కలిసిపోయి ఉన్నది బయట పడింది.
గతానికి సంబంధించిన గమ్మత్తైన విషయం అదే, అది ఎక్కడికీ పోదు.
అది పూడ్చబడే ఉండవచ్చు, కానీ అది కింద ఉండి,
ఎవరైనా సరైన వ్యక్తి వచ్చి దాన్ని తవ్వి తీస్తారని ఎదురు చూస్తూ ఉంటుంది.
లోపలికి రా.
ఏంటిదంతా?
ఎందుకు...
నన్నిక్కడికి ఎందుకు తీసుకొచ్చారు?
ఎందుకంటే, ఎల్లి కాన్వే,
నువ్వు అసలైన ఏజెంట్ ఆర్గైల్ ని కలుసుకోవాల్సిన సమయం ఆసన్నమైంది కాబట్టి.
నువ్వు పుస్తకాలు రాస్తున్నావు కదా? వాటిలో నువ్వు రాసినవి జరుగుతున్నాయని నీకు ఐడన్ చెప్పాడు.
కానీ అది నిజం కాదు.
అవన్నీ నీ జ్ఞాపకాలే. నీ అసలైన అవతారానికి సంబంధించిన జ్ఞాపకాలు.
ఎల్లి కాన్వే గుర్తింపు బహిర్గతం చేయబడింది
పునఃస్వాగతం, ఏజెంట్ ఆర్. కైల్.
సెంట్రల్ ఇంటలిజెన్స్ ఏజెన్సీ రేచల్ కైల్ - ఏజెంట్ ఆర్. కైల్
ఇది అబద్ధం.
అంతా అబద్ధం! నీ స్నేహితుడు ఎవరో తెలుసా? పిచ్చోడు!
నా మాటలు వినబడుతున్నాయా? పిచ్చోడు! నేను రచయిత్రిని!
ఉత్త రచయిత్రిని. అంతకన్నా ఇంకేమీ కాదు.
అతను నాకు డీప్ ఫేక్ టెక్నాలజీ ఉపయోగించి ఏది చూపించినా నమ్మేస్తానా ఏంటి!
ఓరి నాయనోయ్!
అసలు నాకేం జరుగుతోందో నాకేం అర్థం కావట్లేదు!
ఏడవడం ఆపు!
నీ పేరు రేచల్ కైల్, నువ్వు దేని గురించి కూడా ఊరికే ఏడవవు.
దీన్ని ఏడవడం అంటున్నావా?
గూఢచారి నవలలను నువ్వు సోది అంటూ కొట్టి పారేస్తావు!
నీకు అసలు పిల్లులు అంటే పడదు. నిజానికి నీకు కుక్కలంటే ఇష్టం.
అది నిజం కాదు!
నా పేరు ఎల్లి. ఎల్లి కాన్వే.
నేను రేచల్ ని మిస్ అవుతున్నా.
మన్నించాలి. నువ్వు ఎవరినైతే మిస్ అవుతున్నావో, ఆమెని నేను అస్సలు కానే కాదు, సరేనా?
సరే, అలాగే. ఒకటి చెప్పనా? నాకు ఈ జన్మలో మళ్లీ ఎల్లి కాన్వేని చూడాలని లేదు.
కారు తీసుకొని వెళ్లిపో. బై, ఎల్లి.
మంచిది. బై.
- ఏంటి? - హా.
కానివ్వు. నీ వేగాన్ని పరీక్షిద్దాం.
హాయ్, రేచల్.
నాకు మొత్తం చెప్పు.
మళ్లీ మనం కలుసుకున్నాం, లై-మాసీ.
ఎన్ క్రిప్షన్ గుర్తించబడింది: లై మాసీ
నా చిరకాల ప్రత్యర్థివి కదా.
ఎందుకు ఇంత సమయం పడుతోంది?
ఆ చిత్రాలను పొందడానికి, స్వయంగా నేనే ఫీల్డ్ కి వెళ్లాను.
నా పని నేను సక్రమంగా చేశాను. మరి మీరేం చేస్తున్నారు?
లై-మాసీ పద్ధతిని డీక్రిప్ట్ చేయడానికి కొంత సమయం పడుతుంది, మిస్టర్ డైరెక్టర్.
లేదు, లేదు. మనకి అంత సమయం లేదు. అంతా దీని మీదనే ఆధారపడి ఉంది.
ఎందుకు ఈ అబద్ధాలన్నీ?
నా ఉద్దేశం ఏంటంటే, ఈ దాపరికాలు లేకుండా నేనెవరో చెప్పేస్తే సరిపోతుంది కదా?
నీ జ్ఞాపకాలన్నింటినీ నిదానంగా, సహజంగా రప్పించాలనే మేము ఇదంతా చేశాం.
లేదంటే, నీ బుర్రలో దాగి ఉన్న జ్ఞాపకాలన్నీ, అలాగే ఉండిపోయే ప్రమాదం ఉంది.
ఇంతకీ నాకు ఏమైంది?
సరే.
నేను నిన్ను చివరిసారిగా,
బకూనిన్ ని కలవడానికి నువ్వు ఆల్బర్ట్ మెమోరియల్ కి వెళ్లిన రోజు ఉదయం చూశాను.
అక్కడికి వెళ్లింది నేను కాదు, నువ్వే.
కానీ నువ్వు తిరిగి రాలేదు.
ఆ రోజు ఏం జరిగిందో, ఎక్కడ కథ అడ్డం తిరిగిందో మాకు ఇప్పటికీ తెలీదు.
నువ్వు స్థానిక ఆసుపత్రిలోని ఎమర్జెన్సీ రూములో కోమాలో ఉన్నావని మాకు తెలిసింది, అంతే.
థేమ్స్ నది ఒడ్డున పడి ఉన్నావట నువ్వు. నీ ఊరూ పేరూ ఏవీ తెలీదట.
నువ్వు ఆసుపత్రిలో ఉన్నట్టు డివిజన్ వాళ్లకి తెలిసింది.
నేను నీ ఆచూకీని కనుగొని, నీ దగ్గరికి వచ్చేసరికి,
వాళ్లు నిన్ను యునైటెడ్ స్టేట్స్ లోని ఆసుపత్రికి తరలించేశారు.
రేచల్, కళ్లు తెరువు.
అంతే.
నేనెవరో గుర్తు పట్టావా?
నువ్వెవరో నీకు తెలుసా?
అప్పుడు నువ్వు రేచల్ కాదు.
నువ్వు అనామకురాలివి.
ఒక్క ముక్క కూడా నీకు గుర్తు లేదు.
కాబట్టి, డివిజన్ వాళ్లు వేరే విధానాన్ని ప్రయోగించారు.
ఒకరోజు, డివిజన్ లో సైకలాజికల్ ఆపరేషన్స్ చీఫ్ అయిన,
డాక్టర్ మార్గరెట్ వోగ్లర్ గా నాకు తెలిసిన మహిళ,
రిట్టర్ తో పాటు నీ వద్దకి వచ్చింది.
మేము నీ అమ్మానాన్నలం.
నీ కుటుంబ సభ్యులం.
- నీ పేరు ఎల్లి. - కాన్వే.
నువ్వు ఒక చిన్న పట్టణంలోని వెయిట్రెస్ వి అట, భయంకరమైన స్కేటింగ్ ప్రమాదం నుండి బయటపడ్డావట.
నువ్వెవరో నీకు గుర్తు రావడానికి మేము కొన్ని వస్తువులని తెచ్చాం.
వాళ్లు నటించడం కాదు, జీవించేశారు.
ఇది చూడు, నీ మ్యూజిక్ బాక్స్ ఇది.
వోగ్లర్ జాగ్రత్తగా ఎంపిక చేసిన జ్ఞాపకాలను నీ ముందు ఉంచారు.
నువ్వు ఏ జీవితం గడిపావని నిన్ను నమ్మించాలనుకున్నారో, ఆ జీవితాన్ని నీలో ముద్ర వేయగల బలమైన వస్తువులు అన్నమాట.
ఐస్ స్కేటింగ్ లో అవార్డ్. అవును.
ఇంకా ఇది.
- దయచేసి లైట్స్ ఆపేయ్, బంగారం. - ఓహ్, సరే.
గుర్తు తెచ్చుకో.
వోగ్లర్ నీ మీద భయంకరమైన రీతిలో వశీకరణని ప్రయోగించిందని చెప్పవచ్చు,
నీ బుర్రలోకి ఏవేవో ఎక్కించేశారు.
ఎల్లి.
ఐస్ స్కేటింగ్.
ఒక్క మాటలో చెప్పాలంటే, వాళ్లు నీకు బ్రెయిన్ వాష్ చేసేశారు, ఎల్లి.
హేయ్.
నాన్నా. అమ్మా.
దానితో నాకు ఒకే ఒక్క దారి కనిపించింది.
మనిద్దరికీ శిక్షణ ఇచ్చిన ఆల్ఫీని ఆశ్రయించడం.
అతను విచారణ ప్రారంభించాడు, కానీ ఆధారమైన మాస్టర్ ఫైల్ లేదు కాబట్టి,
ఆయనది కేవలం ఒక కుట్రపూరిత సిద్ధాంతమని కొట్టిపడేసేలా రిట్టర్ చేశాడు.
అంతే కాకుండా, అప్పటి నుండి ఆయన కోసం గాలిస్తూ ఉన్నాడు.
ఆల్ఫీ పరారీలో ఉండటంతో, పైగా వాళ్ళకు ఎవరూ అడ్డు లేకపోవడంతో,
డివిజన్ వాళ్లు తమ ప్లానులోని ఆఖరి భాగానికి తెరతీశారు.
ఇప్పుడు నువ్వెవరో మెల్లమెల్లగా నీకు గుర్తుకు వస్తోంది కాబట్టి,
నీ జర్నల్ ని నీకు ఇవ్వడానికి ఇదే సరైన సమయమని మాకు అనిపించింది.
అవును.
ఇక, నువ్వు చెప్పాలనుకున్న కథలన్నింటినీ ఇప్పటికైనా నువ్వు రాయవచ్చు.
ఎల్లి
వాళ్లు ఇచ్చిన జర్నల్ నిజమైనది కాదు, అది డాక్టర్ వోగ్లర్ రాసిన బూటకపు జర్నల్.
తను అందులో నీ జీవితంలోని ప్రాథమిక అంశాలను చేర్చింది, అంతే,
అదే సమయంలో, వాస్తవానికి నిన్ను తగినంత దూరంలో ఉంచింది,
అసలైన పేర్లను, ప్రాంతాలను, సంఘటనలను బయటపడకుండా ఉంచడానికి అన్నమాట.
నిన్ను ఏ కథలని అయితే చెప్పమని వాళ్లు ప్రోత్సహించారో, ఆ కథల ద్వారా
నీ అసలైన జ్ఞాపకాలలోకి తొంగి చూడాలని వాళ్ల ఆశ.
విచిత్రమైన విషయం ఏంటంటే, అది పని చేసింది.
నీ నిజ జీవితాన్నే నువ్వు ఒక నవలగా రాయడం మొదలుపెట్టావు.
మేము ఊరికే కూర్చొని, అంతా బయటకు రావడం గమనిస్తూ ఉన్నాం.
పుస్తక పుస్తకానికీ, నువ్వు నిజంగా జరిగిన వాటిని ఎక్కువగా వెల్లడించసాగావు,
కానీ పోయిన వారమైతే, నువ్వు డివిజన్ వాళ్లు దేని కోసమైతే ఎదురు చూస్తున్నారో,
అది వాళ్లకి ఇచ్చేయబోయావు. అది ఇచ్చేశాక, వాళ్లు నిన్ను...
నన్ను చంపేస్తారు కదా.
నేను దాన్ని జరగనిచ్చే వాడిని కాదులే.
నేను గమనిస్తూ ఉండగా జరగనిస్తానా?
ఒక్క నిమిషం, గత అయిదేళ్ల నుండి నువ్వు నన్ను గమనిస్తూ ఉన్నావా?
అవును, గమనిస్తూ ఉన్నాను. కానీ... చండాలమైన విధంగా కాదులే.
నువ్వెవరు అనేది నువ్వు మర్చిపోయి ఉండవచ్చు...
అంత మాత్రాన నేను మర్చిపోను కదా.
నీ గురించి నీకు తెలిసిన దాని కన్నా, నాకే ఎక్కువ తెలుసు, పాపా.
నేనెవరిని, ఐడన్?
అంటే,
నువ్వు ఒక సీఐఏ ఏజెంట్ వి,
ఇప్పటి దాకా లాంగ్లీలో శిక్షితులైన టాప్ ఏజెంట్లలో నువ్వు ఒక దానివి.
అందుకే నిన్ను డివిజన్ నియమించుకుంది.
నీ పుస్తకాల్లో నువ్వు రాసినట్టే,
నిజంగా కూడా ఒక వయట్ ఉన్నాడు.
నువ్వేనా నిజమైన వయట్?
పొగడనక్కర్లేదులే.
నేను... నేను వయట్ ని ఎలా ఊహించుకున్నానంటే...
భారీగానా? బలంగానా? తెలుసు.
నీ మెదడు లోలోతుల్లో నేను నీకు అలా గుర్తున్నానేమో.
నేను ఉబ్బితబ్బిబైపోయాను అనుకుంటా.
కీరా కూడా నిజంగానే ఉంది.
నువ్వు అనుకున్నట్టే ఉందా?
దురదృష్టవశాత్తూ,
కీరా విషయంలో, నీ పుస్తకాల్లో నువ్వు తనని వర్ణించాల్సిన విధానాన్ని మార్చాల్సిన అవసరం వోగ్లర్ కి రాలేదు.
గ్రీసులో జరిగిన సంఘటన వల్ల.
అయితే, కీరా... నిజంగానే...
అయితే, ఇక్కడి నుండి వెళ్లిపోదాం పద.
ఆపరేషన్ లో తనని చంపేశారు. నువ్వు నీ పుస్తకంలో రాసినట్టుగానే,
అసలైన లెగ్రాంజ్ తన గుండెలోకి తూటా దించింది.
ఆరవ పుస్తకంలో, నేను తనని మళ్లీ పరిచయం చేద్దామనుకున్నా.
కథలో మలుపు పెట్టమని ఒక పాఠకుడు ఒక చిత్రమైన, అదిరిపోయే ఐడియాను నాకు ఈమెయిల్ చేశాడు.
హాయ్ ఎల్లి, కథలో విచిత్రమైన మలుపుకు ఐడియా!!!
దీన్నంతటి కన్నా విచిత్రంగా ఉందా అది?
కాదు అనుకుంటా.
ఏజెంట్లారా! ఇక్కడికి రండి!
లై-మాసీకి దిమ్మతిరిగి బొమ్మ కనబడింది,
నా వల్లే!
కీకోడ్
బకూనిన్ లాగ్ బుక్ లోని డేటా ప్రకారం
అతను మాస్టర్ ఫైలుని
మిస్ సబా ఆల్-బాడర్ అనే రహస్యాల పరిరక్షకురాలి దగ్గర ఉంచాడని తెలుస్తోంది.
సబా ఆల్-బాడర్ పరిరక్షకురాలు
ఖురాన్ ప్రకారం,
మరొక వ్యక్తి రహస్యాన్ని దాచడం, పవిత్రమైన విధి, అది తప్పక నిర్వర్తించాల్సిందే.
ఆ రహస్యాన్ని బయటపెట్టడం అనేది మహాపాపం.
ఆ విషయంలో మిస్ ఆల్-బాడర్ ఒక ఆకు ఎక్కువే చదివింది.
ఆ మాస్టర్ ఫైలును ఒకరికే ఇవ్వాలని,
ఆ ఒక్కరికి తప్ప ఇంకెవరికీ ఇవ్వకూడదని బకూనిన్ మరీ మరీ చెప్పాడు.
అతను ఏ ఏజెంట్ కి అయితే ఇవ్వమన్నాడో,
ఆ ఏజెంట్ కి ఆ పరిరక్షకురాలు కూడా పరిచయం ఉంది,
ఆ ఏజెంట్ పేరు, రేచల్ కైల్.
లేదు, లేదు, లేదు.
పరిరక్షకురాలు రేచల్ కైల్ కోసం కనుక చూస్తూ ఉంటే,
నన్ను కలిసినప్పుడు, ఏదో తేడాగా ఉందని తను గ్రహించేస్తుంది.
నాకు కంగారు వచ్చేస్తుంది, శరీరమంతా వణుకు పుట్టి, చెమటలు పట్టేస్తాయి.
వోగ్లర్ చాలా పద్ధతిగా నిన్ను ఇలా మార్చేసింది, అందుకే నీకు ఇవన్నీ కలుగుతున్నాయి.
వాళ్లు నా బుర్రకి ఏం చేశారో కానీ, అదైతే పని చేసింది కదా,
ఎందుకంటే, నా పరిస్థితి బాగాలేదు కదా.
నేను గూఢచర్య మిషన్ ని విజయవంతంగా చేయలేను.
నేను అతడిని చూస్తే చాలు, నాకు ఆర్గైల్ కనిపించేస్తాడు.
అవును, నాతో ఆర్గైల్ మాట్లాడతాడు.
గమ్మత్తైన విషయం ఏంటంటే, అది నాకు ధైర్యాన్ని ఇస్తుంది.
మీకు అర్థం కావట్లేదా? నాకు పిచ్చెక్కుతోంది.
నీకేమీ పిచ్చెక్కట్లేదు,
నీ మెదడును గాడిలో పెట్టుకొనే పనిలో ఉన్నావు, అంతే.
ఆర్గైల్ నీ మెదడు లోలోతుల్లో ఉన్నాడు, నువ్వు నిజంగా ఎవరో నీకు చెప్పే ప్రయత్నం చేస్తున్నాడు.
ఎల్లి.
నువ్వు ఏజెంట్ ఆర్గైల్ గురించి అయిదేళ్ల నుండి రాస్తున్నావు,
అలాంటప్పుడు రేచల్ కైల్ గా ఒక్క రాత్రి ఉండలేవా?
ఈ పని నువ్వు చేయగలవు.
నాకు ఆ నమ్మకం ఉంది.
మనిద్దరం కలిసి దీన్ని విజయవంతంగా చేయగలం.
మంచిది.
మీ ఇద్దరికీ డ్రెస్సులు, సామాగ్రి అన్నీ ఇస్తాను.
నీకు వాస్తవంగా జరిగేదేదీ అర్థం కాకపోతే,
మీ ఇద్దరూ ఫ్యాంటసీ డ్రెస్ వేసుకోండి.
అరేబియన్ పెనిన్సులా
బాగున్నావు.
కానీ లోపల ఏదోలా ఉంది.
ఏమీ కాదులే.
నాకు డ్రింక్ కావాలి.
ఇక్కడ డ్రింక్స్ ఉండవు, ఎల్లి.
మందు ఉంటే, రహస్యాలను కాపాడటం కష్టం అవుతుంది కదా.
రెండు సోడాలు ఇవ్వండి.
పరిరక్షకురాలు సిద్ధంగా ఉన్నప్పుడు, మనల్ని రమ్మంటుంది. అప్పటి దాకా, ఆరాంగా ఉండు.
చూడు, నీకు కంగారుగా ఉంటే, మరేం పర్వాలేదు.
నాకెందుకు కంగారు? నాకేం కంగారు లేదు.
కంగారు పడాల్సిన విషయం ఏమీ లేదు కదా, ఐడన్?
థ్యాంక్యూ.
చచ్చేంత కంగారుగా ఉంది నాకు.
నాకు పిచ్చెక్కిపోతోంది, మామూలుగా కాదు.
కంగారుగా ఉన్నప్పుడు ఏం చేస్తే మంచిదో తెలుసా? డాన్సింగ్.
- డాన్సింగ్? - అవును.
- కానీ ఎవరూ డ్యాన్స్ వేయట్లేదు. - వచ్చి వేసేయ్, అంతే.
నువ్వు ఒక్కడివే డ్యాన్స్ వేస్తున్నావు.
ఇదెలా ఉందో చెప్పు.
ఐడన్, నాకు డ్యాన్స్ రాదు, కాబట్టి...
ఎల్లి కాన్వేకి డ్యాన్స్ రాదేమో, రేచల్ కైల్ కి బ్రహ్మాండంగా వచ్చి ఉంటుంది.
- నాకు డ్యాన్స్ రాదు. - నీకు వచ్చు. నువ్వు చేయగలవు.
బాబోయ్.
నాకు రాదు. నాకు డ్యాన్స్ చేయడం రాదు...
ఏదోకటి పిచ్చాపాటిగా వేసేద్దాం. ఇది ఎలా ఉంది?
ఇది కామెడీగా ఉంది.
- వద్దు, ఐడన్. వద్దు. - అంత తేలిగ్గా తప్పించుకోలేవు నువ్వు.
నీలో ఊపు మెల్లమెల్లగా వస్తోంది, ఇంకాసేపు ఉంటే పూర్తిగా వచ్చేస్తుంది.
- డ్యాన్స్ రాదా? - రాదు.
మరి ఇదేంటి?
- గాల్లో గిరగిరా తిరిగే డ్యాన్స్ గుర్తుందా? - ఏంటి?
నేను చెప్తున్నా కదా, రేచల్ అది సునాయసంగా వేసేస్తుంది.
- ఏమంటున్నావు నువ్వు? - హా, నాల్గవ పుస్తకంలో రాశావు కదా.
- వద్దు, వద్దు. - హా. అది ఇప్పుడు వేస్తున్నాం.
వద్దు, వద్దు, వద్దు.
ఇది నాకు ఎంతో ఇష్టమైన పాట.
లేదు.
మనిద్దరికీ ఇష్టమైన పాట.
ఒకప్పుడు ఇది మనిద్దరికీ ఇష్టమైన పాట.
ఏమంటున్నావు నువ్వు?
మనిద్దరి మధ్య ప్రేమ మోగదీషులో ప్రారంభమైంది.
ఇద్దరం ఫీల్డ్ ఏజెంట్లం, పనిలో భాగంగా ఎన్నో సాహసాలు చేయాల్సి వస్తుంది.
కాబట్టి ఆకర్షణ మొలకెత్తడం సహజమే, అలా మాటిమాటికీ జరగసాగింది.
ఒకరి మీద మరొకరికి ఉన్న ప్రేమని చూపించడానికి వివిధ మార్గాల కోసం వెతుకుతూ ఉన్నామేమో.
మనం ఎంత కాలం బంధంలో...
నువ్వు కనబడకుండా పోయిన రోజు దాకా.
ఒకటి చెప్పనా, నిన్ను రైలులో చూశా కదా...
ఆ క్షణం నాకు చాలా అంటే చాలా కష్టంగా అనిపించింది.
ఏం కష్టంగా అనిపించింది?
నిన్ను ప్రేమించనట్టు నటించడం, పాపా.
నా జీవితంలోనే అత్యంత కష్టమైన మిషన్ అది.
అయితే, మన మధ్య అంతా బాగా ఉండేదా?
మామూలుగా కాదు, చాలా బాగా ఉండేది.
ఈ విషయంలో నువ్వు నన్ను నమ్మాలి.
లేదు.
ఆ అవసరం లేదు.
నాకు గుర్తుంది.
మన్నించాలి.
ఇలా అందరి ముందూ సన్నిహితంగా ఉండటం ఇక్కడ అనుమతించబడదు.
- క్షమించండి. - తప్పకుండా.
- మేము డ్యాన్స్ ముగిస్తున్నామంతే, బాస్. - అవును. క్షమించండి.
పరిరక్షకురాలు ఇప్పుడు మిమ్మల్ని కలుస్తారు, మిస్ కైల్.
మంచిది.
కేవలం మిస్ కైల్ ని మాత్రమే.
పార్టీని ఆస్వాదిస్తున్నావా?
అవును. చాలా బాగుంది. థ్యాంక్యూ.
తిరుగులేని రేచల్ కైల్,
అయిదేళ్ల పాటు గూఢచర్య నవలలు రాసే ఒక అమాయక రచయిత్రిలా నటిస్తూ వచ్చింది.
శభాష్, బంగారం. శభాష్.
కానీ దాన్ని నువ్వు చాలా మిస్ అయ్యుంటావు.
దేన్ని?
అంతటినీ.
చంపడాన్ని, అబద్ధాలు ఆడటాన్ని.
నన్ను.
నేను ఇక్కడికి గత జ్ఞాపకాలను నెమరువేసుకోవడానికి రాలేదు, కాబట్టి...
అవునులే.
దయచేసి కూర్చో.
మన పని, రహస్యాలను పరిరక్షించడం అయినప్పుడు,
మనకు అబద్ధాలను పసిగట్టడం వచ్చేస్తుంది.
అందుకే నాకు అయోమయంగా ఉంది,
ఎందుకంటే, నిన్ను ఎల్లి కాన్వేగా నేను గమనించాను,
అప్పుడు నాకు ఒక్క అబద్ధం కూడా కనిపించలేదు.
నేను అండర్ కవర్ లో ఉన్నాను.
నా పాత్రని చాలా బాగా పోషించాను.
అనుమానం వచ్చేంత బాగా పోషించినట్టుగా చాలాసార్లు అనిపించింది.
కాబట్టి, నువ్వు నిజంగా ఎవరో చెప్పు.
ఏజెంట్ కైల్ వా లేకపోతే ఎల్లి కాన్వేవా?
ఎందుకంటే, ఆ ఇద్దరివీ నువ్వంటే నేను నమ్మను,
ఆ ఇద్దరిలో ఒకరే ఈ గది నుండి ప్రాణాలతో బయటకు వెళ్తారు.
నేను...
నాకు ఏం చెప్పాలో తెలియట్లేదు.
భలేదానివే, నీకు తెలుసు.
నీకు నా అవసరం లేదు.
నీకు ఇప్పుడు నీ అవసరమే ఉంది.
బై.
అదిగాక, నా వృత్తిలో భాగంగా, సబా,
నీలాంటి పనికిమాలిన వ్యక్తి ఏమనుకున్నా
నేను రవ్వంతైనా పట్టించుకోను.
కాబట్టి, ఇది నాకు అడగక తప్పట్లేదు...
నా తొక్కలో పెట్టె నాకు ఇస్తావా,
లేదా నేనే దాన్ని బలవంతంగా తీసుకోనా?
చూస్తుంటే, నువ్వు అంతగా మారలేదనే అనిపిస్తోంది, ఏజెంట్ కైల్.
నువ్వు నా కంప్యూటర్ వాడుకోవచ్చు.
అది సురక్షితమైనదో, కాదో నాకెలా తెలుస్తుంది?
నేను రహస్యాల పరిరక్షకురాలిని ఊరికే కాలేదు.
నేను వాటిని భద్రంగా దాచగలను కాబట్టే అయ్యాను.
డివిజన్ మాస్టర్ ఫైల్
ప్రభుత్వంపై తిరుగుబాటు అణ్వాయుధాల డీల్
ఐడన్, నువ్వు ఇది చూస్తే ఎగిరి గంతేస్తావు.
కుంభస్థలం కొట్టావుపో, ఆల్ఫీ.
న్యూరొలాజికల్ ప్రయోగాలు వైరస్ లీక్
హత్య - చొరబాటు కుట్ర
దేవుడా.
అయ్యో. అయ్యయ్యో.
హేయ్. వస్తోంది మా వీరనారి.
ఏం సమాచారం తెచ్చావు? ఎలా జరిగింది? బాగా జరిగిందా?
అదీ నా...
సూపర్. నువ్వంటే నాకు చాలా గర్వంగా ఉంది.
ఐడన్, నాకు ఒక విషయం తెలియాలి, సరేనా?
- ఏంటి? - నాకు తెలియాలి...
ఎవరిని నువ్వు నమ్మగలవు అనే విషయమా?
ఎవరిని నమ్మకూడదో ఇప్పుడు అర్థమైందిలే.
అయ్యయ్యో, ఆతిథ్యం ఇస్తున్న మనిషిని తప్పుగా అనుకోకు.
రిట్టర్ కి లెడ్జరుని చూపింది నువ్వు, కాబట్టి నీదే తప్పు.
నువ్వు కూడా పిచ్చి పని ఏమీ చేయకు.
శావోయ్ లో లాగా, నేను ఇక్కడ బుల్లెట్ ప్రూఫ్ జాకెట్ ని వేసుకోవాల్సిన అవసరం లేదు.
మనం ఏదైనా పిచ్చి పని చేయాలని చూసే లోపే, పరిరక్షకురాలి మనుషులు మనల్ని వేసేస్తారు.
మరి ఇప్పుడు ఏం చేద్దామంటావు?
మంచి ఛాయ్ తాగుదామా?
నేను అమ్మలా వ్యవహరిస్తా.
సరే. నేను నాన్నలా వ్యవహరిస్తా.
ముందు నువ్వు తాగు.
అయితే, నువ్వు ఆ డ్రైవ్ లో ఏముందో చూశావు కదా?
నీకు మెల్లమెల్లగా నిజం తెలుస్తోంది, రేచల్.
అన్నీ తెలుస్తున్నాయి కదా?
అన్నీ మెల్లమెల్లగా గుర్తు వస్తున్నాయి.
హా. బకూనిన్ దగ్గరికి ఎందుకు వెళ్లావో గుర్తు తెచ్చుకో.
నిన్ను ఎవరు పంపారో గుర్తు తెచ్చుకో.
చాలా వేగంగా నా ఆచూకీని కనిపెట్టాశావే. అందరూ అంటున్నట్టు పెద్ద పిస్తావే అన్నమాట నువ్వు.
ప్రయత్నం ఆపకు.
ఆ జ్ఞాపకాన్ని ఇంకా గుర్తు తెచ్చుకో.
నగదు బదిలీ పూర్తి అయిపోయింది.
థ్యాంక్యూ.
అయితే, నాకు కావాల్సిందేంటో ఇచ్చేయ్ మరి.
హా, అది ఇక్కడ లేదు.
ఆశ్చర్యపడిపోకు. కంగారు వద్దు, బంగారం. ఫైల్ నీదే.
అది రహస్యాల పరిరక్షకురాలి దగ్గర ఉంది. దాన్ని ఆమె నీకే, కేవలం నీకే ఇస్తుంది.
ఆల్-బాడర్?
రేచల్, ఆ జ్ఞాపకాన్ని ఇంకా గుర్తు తెచ్చుకో.
ఇంకా గుర్తు తెచ్చుకో.
మనిద్దరి మధ్య వ్యవహారం ఇంతటితో ముగిసింది.
నేనే బకూనిన్ ని చంపాను.
- ఏంటి? - అవును, నువ్వే చంపావు.
నువ్వు మాకు ఎప్పుడూ నిరాశ కలిగించలేదు, రేచల్.
డివిజన్ లో నీ అంత విధేయురాలు ఇంకెవరూ లేరు.
హత్య కుట్ర
దౌత్యవేత్త అపహరణ చొరబాటు
అది నిజం కాదు కదా?
అది నిజం కాదని చెప్పు. నిజం కాదని చెప్పు!
చెప్పేది విను...
ఆయుధాలను తీసుకురాకూడదు.
కానీ నిద్ర మాత్రలను నిశ్చింతగా తీసుకురావచ్చు.
మెలకువ వచ్చిందిగా.
నేనెక్కడ ఉన్నాను?
నువ్వు ఉండాల్సిన చోటే ఉన్నావు, బంగారం.
"బంగారమా"?
నేను నిజంగానే నీ కూతురినా?
నీకు ఇంకా గుర్తుకు వచ్చిందో లేదో...
నేను కూర్చోవచ్చా?
నువ్వంటే నాకు అభిమానం ఉంది, రేచల్.
గడిచిన అయిదేళ్లు నువ్వు దారుణమైన జీవితాన్ని గడుపుతూ ఉండగా చూసి...
అంటే ఒక పులి, తాను పిల్లి అనుకుంటూ జీవించడం చూసి... నేను... నేను అస్సలు తట్టుకోలేకపోయాను.
నువ్వు నా కూతురివి అంటావా? కాదు.
కానీ, నీ అసలైన సామర్థ్యాన్ని నువ్వు అందుకొనేలా
నిన్ను తీర్చిదిద్దిన వ్యక్తిని నేను.
కానీ, ఇంకా మన ముందు ఒక సమస్య ఉంది.
సమస్యనా?
మాస్టర్ ఫైల్ దక్కింది కదా.
అవును, కానీ మనకి ఇంకా ఆల్ఫీ చిక్కలేదు కదా.
మన బండారాన్ని బయట పెట్టే దాకా అతను ఆగడు.
కాబట్టి దయచేసి అతను ఎక్కడ ఉంటాడో మాకు చెప్పు.
రిట్టర్, నాకు తెలీదు.
నేనేమీ అబద్ధం చెప్పట్లేదు. నాకు తెలీదు.
నిజంగానే నాకు తెలీదు. ఫ్రెంచి గ్రామీణ ప్రాంతం మధ్యలో
ఎక్కడో ద్రాక్ష తోట ఉంది, అక్కడ ఉంటాడు.
ఐడన్ కి తెలుసు ఎక్కడో.
అతనే నన్ను అక్కడికి తీసుకెళ్లాడు. అప్పుడు నిద్రలో ఉన్నా.
అతని చేత చెప్పించడానికి మేము ఎన్ని ప్రయత్నాలు చేసినా, అతను చెప్పట్లేదు.
అలాగా.
అతని చేత నేను కక్కించగలను.
ఈ పిల్లికి గర్జించే అవకాశం ఇవ్వు.
నీకు ఒక ఆఫర్ ఇస్తున్నా.
ఇలా రా.
నువ్వు నా ఆల్ఫీని నాకు ఇస్తే,
నేను నీ ఆల్ఫీని నీకు ఇస్తా.
దాన్ని ఏం కావాలంటే అది చేసుకో.
నాకు పిల్లులంటే పడదు.
నాకు కూడా.
ఇక పని కానిద్దామా?
సరే.
ఈ సెటప్ బాగుందా?
డైరెక్టర్ అవసరం, ఇంకా నా అవసరం బేస్ లో ఉంటుంది, అదే సమయంలో నీకు మీ అమ్మానాన్నలతో
వీడియో కాల్ చేయాలనుంటుంది కదా, అందుకనే ఈ సెటప్ ఏర్పాటు చేశాం.
ఈ ఏజెంట్ వైల్డ్ అస్సలు నోరు విప్పట్లేదు.
అందులో ఆశ్చర్యం ఏముందిలే. కానీ ఇప్పుడు మనం కొత్త పద్ధతిని ప్రయత్నించి చూద్దాం.
ఐడన్, దయచేసి వీళ్లకి చెప్పేయ్.
లేకపోతే, ఇది శరవేగంగా హింసాత్మకంగా మారుతుంది.
ఆల్ఫీ ఎక్కడ ఉంటాడు?
నువ్వు మళ్లీ పిల్లి గురించి అడుగుతున్నావా? దాని గురించే అయితే...
చంపేయండి. మిత్రులారా, నన్ను చంపేసేయండి.
నువ్వు ఇప్పుడే చెప్పేస్తే, అతనికి బాధ తెలియనివ్వకుండా చేస్తా.
కానీ ఈ ప్రశ్నకు నువ్వు ఎంత ఎక్కువ సమయం తీసుకుంటే...
ఎప్పటికైనా చెప్పి తీరుతావు అనుకో...
అతడిని చంపడానికి నేను కూడా అంతే ఎక్కువ సమయం తీసుకుంటా.
నీకు అర్థమవుతోందా?
నేనొకటి ప్రతిపాదించనా? ముందు నేను అడిగే ప్రశ్నకి సమాధానం చెప్పు,
ఆ తర్వాత నువ్వు అడిగిన దానికి నేను సమాధానం చెప్తాను. ఏమంటావు?
ఇప్పుడు నాతో ఆటలాడకు, ఐడన్.
నాకు ఒక విషయం అర్థం కావట్లేదు.
డివిజన్ గురించి నిజం నాకు తెలిసిపోయిందని నీకు తెలిశాక,
నువ్వు నన్ను చంపేసి ఉండవచ్చు.
అప్పుడే దీన్నంతటినీ ముగించేసి ఉండవచ్చు, కానీ నువ్వు ఆ పని చేయలేదు. ఎందుకు?
మనిద్దరి యజమాని ఒకరే అని తేలింది.
నీ ఫీడ్ ని కట్ చేసేయ్.
నాకు తెలిసి, దానికి కారణం ఏంటంటే...
నీకు కూడా డివిజన్ నుండి బయటపడాలని ఉంది.
అతని మాటలను పట్టించుకోకు.
నువ్వు అన్ని విధాలా డివిజన్ మనిషివి. మొదట్నుంచీ కూడా.
అందుకే నువ్వు బకూనిన్ ని చంపేశావు.
ఆఖరి నిమిషం దాకా నువ్వు సిఐఏ ఏజెంట్ గా, అలాగే డివిజన్ ఏజెంట్ గా కూడా వ్యవహరించావు కాబట్టే,
నువ్వు బకూనిన్ ని చంపేశావు.
నువ్వు ఆ ఫైల్ ని దక్కించుకొని, సరైన పనే చేయాలనుకున్నావు.
అది నిజమని నాకు తెలుసు.
ఎందుకంటే...
ఎల్లి కాన్వే,
ఆ అవతారం,
అదేమీ నటన కాదు.
ఆ వ్యక్తిని వాళ్లు తుడిచివేయలేరు.
ఆ మంచితనమంతా నీలోనే ఉంది.
ఎల్లి కాన్వే చాలా మంచిది, నువ్వు ఎల్లి కాన్వేవే.
నా పేరు రేచల్ కైల్.
ఇతని హారంలో ట్రాకింగ్ పరికరం ఏమైనా ఉందేమో తనిఖీ చేయండి.
ఆల్ఫీ సంగతేంటి?
ఇప్పుడు అతని ఆచూకీ మనకి ఎలా తెలుస్తుంది?
వీడు ఏం చేసినా మనకి చెప్పేవాడు కాదు.
దీని వల్ల సమయం వృథా తప్ప మరో లాభం లేదు.
అదీగాక, నా బుర్ర ఇప్పుడు కత్తిలా పని చేస్తోంది.
ఆల్ఫీ ఆచూకీని ఎలా కనిపెట్టాలో నాకు తెలుసు.
మేము అక్కడికి చేరుకున్నప్పుడు, నా గడియారాన్ని నేను చూసుకున్నాను...
దూరాన్ని లెక్కిస్తోంది... ప్రయాణ సమయం
...మా ప్రయాణం కనీసం 12 గంటల పాటు సాగింది.
ఆల్ఫ్రెడ్ సోలమన్
బర్గండీ అయి ఉండే అవకాశం లేదు.
ఓసారి ఇక్కడ చూద్దాం.
సరే మరి. నేను మిషన్ల మీద దక్షిణ ఫ్రాన్స్ కి వెళ్లుంటా కదా,
ఆ మిషన్ల వివరాలను చూద్దాం.
వాటిని చూస్తే ఏమైనా గుర్తొస్తుందేమో.
- ఇప్పుడు ఏమీ పీకలేవు కదా, బాసూ? - భలేవాడివే, గురూ.
- అలా అనకు. అతను వీరుడు. - వీరుడా?
- అవును. బతికి ఉన్నప్పుడు వీరుడే. - హా. "బతికి ఉన్నప్పుడు" అను. ఇప్పుడు కాదు.
వద్దు, వద్దు. అది అతని పనే...
నీకు ఈ వీరత్వం సరిపోతుందా?
అతని కారు. అతని కారు బయటే నిలిపి ఉంది.
ఫ్రెంచి బండి నంబర్లు, ప్రాంతం ఆధారంగా ఉంటాయి.
అతనిది 70.
డెబ్బై... ఏదో ఉండాలి. అది నాకు పక్కాగా తెలుసు.
అంటే ఏంటి?
అంటే, అతను ఉండే ప్రాంతం, అవలాన్ కి దక్షిణాన, క్లూనీకి ఉత్తరాన ఉంటుందని అర్థం.
అంటే, మనం అతని స్థానాన్ని కనిపెట్టేయబోతున్నామని అర్థం.
అంటే, మనం చాలా దగ్గర్లో ఉన్నామని అర్థం.
డైరెక్టర్ రిట్టర్, ఇందులో ఏమీ లేదు. ట్రాకింగ్ పరికరం ఏమీ లేదు, సర్.
సూపర్.
అడ్రినలీన్
ఇంకెంతోసేపు పట్టదు.
ఏజెంట్ కైల్ మీద ఎప్పుడైనా నమ్మకం పెట్టుకోవచ్చు, కదా?
చాలా దగ్గర్లో ఉన్నాం.
అతని ఆచూకీ దొరికేసింది.
చిరునామా లభించింది
అదరగొట్టేశావు.
శభాష్, ఏజెంట్.
ఇంకా గొప్ప విషయం ఏంటో చెప్పనా,
నువ్వు నీ మెయిన్ ఫ్రేమ్ కి యాక్సెస్ ఇచ్చావు కాబట్టి,
నేను ఇప్పుడు మాస్టర్ ఫైల్ ని ఆల్ఫీకి పంపించేశాను.
ఏంటి?
ఎందుకంటే, నాకు ఇప్పుడు అంతా గుర్తొచ్చేసింది.
సర్వర్ ప్రామాణీకరణ అవసరం
ఫైల్ పంపబడలేదు
దాదాపుగా అంతా అన్నమాట.
ఆల్ఫీ, బంగారం, నీకు ఏమీ కాలేదు కదా?
ఇందాక నేను అన్నవన్నీ పట్టించుకోకు.
సరే మరి, ఇప్పుడు మనం ఒక చిన్న సాహసం చేయబోతున్నాం.
అత్యవసర హెచ్చరిక! అత్యవసర హెచ్చరిక!
సరే మరి.
స్మోక్ బాంబులు
అయ్య బాబోయ్.
నువ్వు ఇంకా బతికే ఉన్నావా?
నేను చివరిసారిగా నిన్ను ఎప్పుడు చూశానో గుర్తుందా? నువ్వు నన్ను రక్కావు.
ఇప్పుడు నా దగ్గర కత్తి ఉంది, నేను కూడా రక్కుతా.
నువ్వు, నేను చూసుకుందాం రా.
ఐడన్, నేనే.
సరే, నేను తుపాకీ కింద పెట్టేస్తున్నా.
నేల మీద పెట్టేస్తున్నా.
చాలా నెమ్మదిగా పైకి లేస్తాను, సరేనా?
మనిద్దరిదీ ఒకే పక్షం, ఐడన్.
ఒకే పక్షం.
ఒకే పక్షమా?
నువ్వు నా గుండెలోకి తూటా దించావు!
రెండే ముక్కలు చెప్తా, వాస్కులర్ కారిడార్.
కీరాని నేను మళ్లీ పరిచయం చేయబోయేది కూడా అలాగే.
ఆరవ పుస్తకంలో, గుర్తుందా?
కీరా.
రెండు అంగుళాల స్థలం ఉంటుంది, సరిగ్గా అక్కడ కాల్చాలి.
చూడటానికి గుండెలోనే తూటా దిగినట్టు ఉంటుంది,
కానీ తూటా పక్క నుండి లోపలికి వెళ్లి, బయటకు వచ్చేస్తుంది...
నేను తనని కాపాడగలను.
...కానీ రక్త స్రావం అవ్వకుండా చూసుకోవాలంతే.
నా జీవితంలో ఇంతకన్నా పిచ్చి విషయం నేనెప్పుడూ వినలేదు.
అయితే, నీ ప్రాణాలు ఎందుకు పోలేదు?
నువ్వు కావాలని నా ఛాతీలో, రెండు అంగుళాల స్థలంలోకి కాల్చాను అంటావు,
కానీ నువ్వు తుపాకీ పట్టి అయిదేళ్లు అయింది, అది కూడా ఒక అభిమాని పంపించిన ఐడియా ఆధారంగా కాల్చావు.
- అంతేనా? - హా.
అంటే, నేను దానిపై చాలా పరిశోధన కూడా చేశాను, కానీ నువ్వు అన్నది నిజమే.
చెప్పాలంటే, నువ్వు అన్నది నిజమే.
ఆ అభిమాని ఎవరమ్మా? జెఫ్రీ డామర్ లా సీరియల్ కిల్లరా?
హా, చాలా బాగా చెప్పాడు. నాకు ఆ అభిమానిని కలవాలని ఉంది.
హా. నీకే కాదు, నాకు కూడా కలవాలనుంది.
సర్, తను ఎక్కడ ఉందో కనిపెట్టేశా. ఆయుధశాలలో ఉంది.
ఆ ఫుటేజ్ చూపించు.
- ఏజెంట్ వైల్డ్ తో ఉంది అక్కడ. - ఏంటి?
ఆ చచ్చినోడు ఇంకా బతికే ఉన్నాడా?
కానీ ఇప్పుడు, ఆల్ఫీకి మాస్టర్ ఫైల్ పంపించాలంటే, మనం గ్రౌండ్ ఫ్లోరులో ఉన్న
సర్వర్ గదికి వెళ్లాలి.
కూల్చివేత బాంబు
అంటే, ఈ స్థావరంలో ఉన్న ప్రతి డివిజన్ సైనికుడిని
మనం దాటుకొని వెళ్లాలి,
ఈపాటికి రిట్టర్, వాళ్లందరినీ ఆ తలుపు అవతల మోహరించి
మన పని పట్టమని చెప్పి ఉంటాడు.
మరి ఏమంటావు, ఐడన్?
డాన్స్ చేస్తూ రఫ్ ఆడిద్దామా?
సూపర్. నువ్వు దాని గురించి ఇక అడగవేమో అని భయపడిపోయా.
నాకు ఏమీ కనిపించట్లేదు.
నోలన్, నాకేమీ కనిపించట్లేదు! వెంటనే థర్మల్ ఇమేజింగ్ ద్వారా చూపెట్టు.
థర్మల్ ఇమేజింగ్ ని ఆన్ చేస్తున్నా.
థర్మల్ కెమెరా
ఎక్స్ ట్రాక్షన్ వెంట్లను తెరువు. అన్నింటినీ తెరువు.
వెళ్దాం పద.
కార్లోస్!
నీ దగ్గర ఉండే ప్రతి సిపాయిని తీసుకెళ్లు. వెంటనే వెళ్లు.
ప్రతీ సిపాయిని తీసుకెళ్లాలి.
అలాగే, సర్.
కాల్పులు ఆపండి! కాల్పులు ఆపండి!
ఒక్క చిన్న అగ్గి రవ్వ రాజుకున్నా, అందరం చస్తాం!
పంపులను ఆపేయండి! పంపులన్నింటినీ ఆపేయండి!
అయ్య బాబోయ్.
అతను అన్నది నిజమే. ఇది ముడి చమురు.
అసలు ఇక్కడేం చేస్తున్నారు వీళ్లు?
తుపాకులను కింద పెట్టేసేయండి.
కత్తులు తీయండి.
హేయ్, ఆల్ఫీ ఎలా ఉందో చూస్తావా? బాగానే ఉందా?
హా. ఆల్ఫీ బాగానే ఉంది.
కానీ మన పరిస్థితే ఏమంత బాగా లేదు.
అవును.
ఇలా పోరాడుతూ చావాలని రాసి పెట్టుంటే,
అదేదో వీరోచితంగానే పోరాడి పోదాం, ఏమంటావు?
ఐస్ స్కేటింగ్.
ఆ జ్ఞాపకాలు నిజమైనవేనా?
అవును. కానీ ఐస్ స్కేటింగ్ ప్రమాదం మాత్రం జరగలేదు.
నీకు స్కేటింగ్ వచ్చు. చాలా బాగా చేస్తావు.
మనం ముద్దు పెట్టుకున్న జ్ఞాపకాలు కూడా నిజమైనవే.
- పట్టుకో. - నువ్వు...
నీ ప్లాన్ ఏంటి, పాపా?
మమ్మీ రంగంలోకి దిగాల్సిన సమయం వచ్చింది.
రేచల్!
ఒకటి చెప్పనా, నీ పుస్తకాలంటే నాకు అసహ్యం.
రా.
నీ ఆఖరి ఛాప్టర్ రాద్దాం.
ముందు నీది రాద్దాంలే.
రా!
దీనికి ముగింపు పలుకుదాం!
భద్రతాపరమైన ప్రోటోకాల్స్ అన్నింటినీ విస్మరించండి.
వెంటనే కాల్పులు జరపండి!
తనని కాల్చండి!
నీ వీరత్వాన్ని చూసి ముద్దు ఇవ్వాలనిపిస్తోంది.
సర్వర్ గదిలో అదిరిపోయే డేటింగ్ కి వెళ్దామా?
సరైన పని చేయాలంటే...
ఫైల్ ని పంపడానికి కావాల్సిన అనుమతి మనం ఇచ్చాక, అది ఆల్ఫీకి నిమిషాల్లో చేరిపోతుంది.
నీకు ఇదంతా బాగానే తెలుసుగా.
ఇది భద్రతాపరమైన సిస్టమ్ కోడ్స్ అన్నింటినీ బైపాస్ చేస్తుంది,
- ఇక ఖేల్ ఖతమ్ అయిపోయినట్టే ఈ... - అదరగొట్టేస్తున్నావు.
అయ్యయ్యో.
ఏంటి? ఏంటది? ఏం జరుగుతోంది?
సిస్టమ్ ని యాక్సెస్ చేయాలంటే, అధికారిక రెటీనా స్కాన్ అవసరమని
తను గ్రహించింది,
దానికి నా కళ్లు తప్ప ఇంకెవరివీ పని చేయవు.
బకూనిన్ ఉదంతం తర్వాత, ఈ భద్రతాపరమైన జాగ్రత్తలన్నీ తీసుకున్నాం.
మీ ఇద్దరూ కలిస్తే ఆపడం కష్టమే.
ఇక మీ ఇద్దరూ కలిసే చచ్చారని మీరు చెప్పుకోవచ్చు,
అది ఇక్కడే, ఇప్పుడే జరుగుతుంది.
అబ్బా.
దీన్ని నా మీద నుండి తీసేయండి! నా మీద నుండి తీసేయండి!
అయ్య బాబోయ్. అతని కళ్లు.
ఆల్ఫీ, నువ్వు మంచి పని చేశావు.
నా బంగారం. నువ్వంటే నాకు చాలా గర్వంగా ఉంది.
నీ బుడ్డ పిల్లి హంతకురాలు, రిట్టర్ గాడి కళ్లను రక్కిపారేసింది,
వీడి కళ్లు మనకి కావాలి కదా.
- మరి ఇప్పుడు ఏం చేద్దాం? - ఏం చేయాలో నాకు తెలుసు. నా వెంటే రా.
పైకప్పుకు వెళ్దాం.
ఓరి దేవుడా.
ఇదే. శాటిలైట్ డోమ్ సాయంతో మనం భద్రతా వ్యవస్థను బైపాస్ చేయవచ్చు.
నువ్వు నేర్పిందే ఇది నాకు.
నువ్వు మరీ పొగిడేస్తున్నావు నన్ను.
ఆఫ్ లైన్
అద్గదీ లెక్క.
కానివ్వండి, లేకర్స్. కానివ్వండి.
మెయిన్ ఫ్రేమ్ ని ఓవర్ రైడ్ చేస్తున్నా.
అవుట్ బాక్సుని యాక్సెస్ చేస్తున్నా.
ఇక ఆఖరిగా...
ఫైల్ పంపండి
గుడ్ మార్నింగ్, ఆల్ఫీ.
ఫైల్ వస్తోంది
ఫైల్ వచ్చేస్తోందిరోయ్.
అప్ లోడ్ అవుతోంది
శాటిలైట్ డెక్ ని ఉపయోగించడానికి మాత్రమే ఇక్కడికి రావాలి
ఏంటా శబ్దం? ఎక్కడి నుండి వస్తోంది?
ఏజెంట్ ఆర్. కైల్.
గామా. డెల్టా. బ్రావో.
ఎప్సిలాన్. సై. ఒమేగా.
టార్గెట్: వైల్డ్.
ఏంటి?
హేయ్. అయ్య... అయ్య బాబోయ్.
ఏం చేస్తున్నావు నువ్వు?
పని మొదలుపెట్టు.
అప్ లోడింగ్ పాజ్ అయింది
అబ్బా! ఏమైంది?
ఆపు!
అదీ లెక్క!
నువ్వేం చేస్తున్నావో నీకే తెలీట్లేదు. తను నిన్ను ఇలా ప్రోగ్రామ్ చేసి మార్చేసింది.
నేను నీతో తలపడను.
నువ్వు సమయాన్ని వృథా చేసుకుంటున్నావు.
నువ్వెవరో గుర్తు తెచ్చుకో!
వైల్డ్!
అబ్బా! ఏంటిది మధ్యలో!
బంగారం...
ఏం పర్వాలేదులే.
నేను తనని చంపితే సరిపోతుంది.
నువ్వు అయిపోయావు నా చేతిలో.
నన్ను బలవంతంగా కొట్టేలా చేయకు.
నిన్ను కొట్టాలని నాకు లేదు! ఇక చాలు!
అయ్యయ్యో, నువ్వు తనని చంపితే కానీ ఇది ఆగదు.
నేను నీతో తలపడను.
నేను నిన్ను చంపలేను.
అతడిని లేపేయ్.
నా మాటలు నీకు ఎక్కట్లేదని తెలుసు, కానీ...
ఐ లవ్ యూ.
మొదట్నుంచీ ప్రేమిస్తున్నా.
ఎప్పటికీ ప్రేమిస్తూనే ఉంటా.
సరే, బంగారం, ఈ పని నువ్వు చేయగలవు.
షేక్ డ్యాన్స్ చేసి...
ఆ తర్వాత...
తొక్కేయ్.
నువ్వు మిస్ అయినట్టున్నావు.
అయ్యో. అయ్యయ్యో.
ఎంత పని చేశాను? నేనెంత పని చేశాను?
- ఎంత పని చేశాను? క్షమించు. - హేయ్.
మళ్లీ మామూలు మనిషివి అయిపోయావుగా?
హా. మామూలు మనిషిని అయిపోయా.
నువ్వు బాగానే ఉన్నావా?
జోక్ చేస్తున్నావా?
సరే. లే. పైకి లే.
సరే మరి. ఒకటి, రెండు, మూడు.
నిల్చో.
అంతే, అంతే, అంతే.
నీ చేతిని నా మీద వేయ్.
నువ్వు నన్ను పిచ్చ కొట్టుడు కొట్టావు. అది...
నాకు ఇద్దరు కీరాలు కనిపిస్తున్నారు. నీకు కూడా ఇద్దరు కనిపిస్తున్నారా?
నాకు ఒక్కరే కనిపిస్తున్నారు.
కీరా?
కీరా! నువ్వు చనిపోయావు అనుకున్నామే. ఇలా ఎలా?
వాస్కులార్ కారిడార్ ఐడియాతో నీకు మెయిల్ పంపిన అభిమాని ఎవరని అనుకున్నావు?
నా విషయంలో జరిగిందే అది.
తనేనా ఆ అభిమాని?
అవును. పద.
కానీ, నువ్వు నాకు ప్రతిస్పందించకపోయే సరికి,
నువ్వు నిజంగానే అంతా మర్చిపోయావని గ్రహించా.
కాబట్టి డివిజన్ నెట్వర్కులలోకి దొంగచాటుగా ప్రవేశించి,
దాడి చేయడానికి అవకాశం కోసం ఎదురు చూస్తున్నా.
వాళ్లు నిన్ను తమ స్థావరంలోకి తెచ్చారని గమనించాక,
"ఇదే సరైన అవకాశం," అని అనుకున్నాను.
సరిగ్గా చెప్పావు.
నువ్వేదో మర్చిపోతున్నట్టున్నావు.
అప్ లోడ్ అవుతోంది
డౌన్ లోడ్ అవుతోంది
100% పూర్తయింది
యాహూ!
నీకొక విషయం చెప్పాలి,
అప్పుడు కూడా మాస్టర్ ఫైల్ ని నేను నీకే తెచ్చిద్దామనుకున్నాను.
ఆర్గైల్, బాంబులలో టైమ్ ని సరిగ్గా సెట్ చేశాడు.
ఓడ, దానితో పాటే
డైరెక్టరేట్ కూడా నీట మునుగుతూ ఉండగా,
చాలా కాలం తర్వాత మొదటి సారిగా, తర్వాత ఇంకే మిషన్ ఉండదు అని,
అదుపులోకి తీసుకోవాల్సిన టార్గెట్ ఇంకేదీ ఉండదు అని,
ప్రమాదకరమైన వాటి పని పట్టాల్సిన అవసరం ఇక ఉండదని అతను గ్రహించాడు.
తొలిసారిగా,
ఎట్టకేలకు ఆర్గైల్ కి స్వేచ్ఛ లభించింది.
ఆర్గైల్
గూఢచారి ఎంత గొప్పవాడు అయితే, అతను ఆడే అబద్ధం అంత పెద్దది అవుతుంది.
ఇక గొప్ప నవలా రచయిత్రి అయిన ఎల్లి కాన్వేని ఆఖరి సారిగా ప్రశ్నలు అడగండి.
సరే మరి...
హా. మీరు అడగండి.
హాయ్. మరొక ఆర్గైల్ సాహసాల పుస్తకాన్ని మీరు రాసే అవకాశం లేకపోతే,
మీరు మాకు ఒక విషయం తప్పక చెప్పాలి,
కథ అయిపోయాక, ఈ పాత్రలన్నీ ఏం చేస్తాయి?
అదీ,
నన్ను అడిగితే,
డైరెక్టరేట్ లోని మిగతా ఏజెంట్ల గురించి మాస్టర్ ఫైల్ సాయంతో బయట పెట్టాక,
ఆల్ఫీకి సీఐఏ నుండి అనన్య సామాన్య గూఢచర్య పతకం లభిస్తుంది.
కీరా సంగతి చెప్పాలంటే...
స్టీవ్ జాబ్స్ కాగల సత్తా తనకి ఉందని కీరా ఎప్పుడూ చెప్తూ ఉండేది,
కాబట్టి తను ఆ పనే చేసింది అనుకుంటా.
తను బయటకు వచ్చి, డైరెక్టరేట్ కోసం తను రూపొందించిన టెక్నాలజీని ఆదాయ మార్గంగా మలుచుకొని,
తాను చెప్పింది నూటికి నూరు శాతం నిజమని నిరూపిస్తుంది.
ఇక ఆర్గైల్, వయట్ విషయానికి వస్తే...
వాళ్లు భాగస్వాములు.
కాబట్టి, తర్వాత వాళ్లు ఏం చేసినా,
ఎప్పుడూ ఎలా అయితే చేసేవాళ్లో ఇకపై కూడా అలాగే చేస్తారన్న నమ్మకం నాకు ఉంది...
తుమ్ము రాలేదు. తుమ్ము రాలేదులే.
ఇద్దరూ కలిసి అన్నమాట.
నువ్వంటే చాలా గర్వంగా ఉంది నాకు. లవ్ యూ.
సరే మరి. తర్వాతి ప్రశ్నకి వెళ్దాం.
వెనుక, పసుపు చొక్కా వేసుకొని ఉన్న పెద్ద మనిషి, మీరు అడగండి.
సరే. నిజానికి నా దగ్గర అడగడానికి ప్రశ్నలేవీ లేవు, కానీ...
బహుశా మీరే నన్ను ఒకట్రెండు ప్రశ్నలు అడగాలనుకుంటున్నారేమో.
ద కింగ్స్ మ్యాన్
ఇరవై ఏళ్ల ముందు
ట్విస్టుతో కాస్మోపాలిటన్ ఇవ్వండి.
ఇది క్లబ్బో, పబ్బో అనుకుంటున్నావా ఏంటి?
వోడ్కా వేయవద్దు.
ఇంకా?
క్వాంట్రా వేయండి.
క్రాన్బెరీ జ్యూస్ వేయండి.
ఇక ట్విస్ట్ వేయండి చాలు.
చిటికెలో రెడీ అవుతుంది.
వాళ్లు నిన్ను నా దగ్గరికి పంపారంటే, నువ్వు చాలా సమస్యల్లో ఉండుండాలి, బంగారం.
ఇది... నిజంగానే ట్విస్ట్.
నీ పేరేంటి?
ఆబ్రీ.
ఆబ్రీ ఆర్గైల్.
ఎల్లి కాన్వే ఆర్గైల్
మొదటి పుస్తకం సినిమా రూపంలో త్వరలో మీ ముందుకు వస్తోంది
బ్రాడ్ ఆలన్ జ్ఞాపకార్థం
"మనస్సుకు నచ్చింది చేయి, ఆనందం నీ వశం అవుతుంది"
సబ్ టైటిళ్లను అనువదించినది: రాంప్రసాద్